Príloha č. 3 súťažných podkladov

Návrh Rámcovej dohody – 1.časť

**RÁMCOVÁ DOHODA O POSKYTOVANÍ SLUŽIEB Č. \_\_\_\_\_\_\_**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) (ďalej len „**Dohoda**“) medzi:

**Zmluvnými stranami:**

**Objednávateľ:**

**Názov organizácie: Úrad jadrového dozoru Slovenskej republiky**

Sídlo: Bajkalská 27, 820 07 Bratislava

IČO: 30 844 185

DIČ: 2020 8692 24

V mene ktorého koná: **[•]**

Zodpovedná osoba za vecné plnenie: **[•]**

Bankové spojenie: Štátna pokladnica

IBAN: SK98 8180 0000 0070 0006 1905

 (ďalej len „**Objednávateľ**“)

a

**Poskytovateľ:**

**Obchodné meno:[•]**

Sídlo:**[•]**

IČO:**[•]**

DIČ:**[•]**

IČ DPH:

Zapísaný:**[•]**

V mene ktorej koná:**[•]**

Zodpovedná osoba za vecné plnenie: **[•]**

Ev. č. poskytovateľa:**[•]**

Bankové spojenie:**[•]**

IBAN:

(ďalej len „**Poskytovateľ**“)

(Objednávateľ a Poskytovateľ spolu ďalej ako „**Zmluvné strany**“)

uzatvárajú túto rámcovú Dohodu nasledovne:

**Preambula**

Objednávateľ je ústredným orgánom štátnej správy pre oblasť jadrového dozoru. Objednávateľ zabezpečuje výkon štátneho dozoru nad jadrovou bezpečnosťou jadrových zariadení vrátane nakladania s rádioaktívnymi odpadmi a vyhoretým palivom a ďalšími fázami palivového cyklu, nad jadrovými materiálmi vrátane ich kontroly a evidencie, ako aj nad fyzickou ochranou jadrových zariadení a jadrových materiálov zabezpečovanou držiteľom príslušného povolenia. Zabezpečuje hodnotenie zámerov programu využitia jadrovej energie a kvality vybraných zariadení a prístrojov jadrovej techniky a záväzky Slovenskej republiky vyplývajúce z medzinárodných zmlúv týkajúce sa jadrovej bezpečnosti jadrových zariadení a nakladania s jadrovými materiálmi.

Poskytovateľ je úspešným uchádzačom vybraným Objednávateľom v súlade so Zákonom o verejnom obstarávaní vo verejnom obstarávaní s názvom predmetu zákazky: „Vedecko-technická podpora Úradu jadrového dozoru Slovenskej republiky pre 3. a 4. blok Mochovce“ (ďalej aj ako „**Verejné obstarávanie**“) v 1. časti Verejného obstarávania - Vedecko-technická podpora Úradu jadrového dozoru Slovenskej republiky pri spúšťaní 3. bloku Mochovce.

Skratky uvedené v Dohode veľkými písmenami majú význam podľa Prílohy č. 1.

**Čl. I**

**Predmet Dohody**

1.1 Predmetom Dohody je

1.1.1 záväzok Poskytovateľa zabezpečiť poskytnutie služieb Vedecko-technickej podpory Úradu jadrového dozoru Slovenskej republiky pre 3. a 4. blok Mochovce v 1. časti Verejného obstarávania - Vedecko-technická podpora Úradu jadrového dozoru Slovenskej republiky pri spúšťaní 3. bloku Mochovce v rozsahu uvedenom v bode 1.2 Dohody (ďalej len „**Služby**“) a jednotlivá služba, resp. technická asistencia pri plnení cieľov a úloh uvedená v bode 1.2 Dohody ďalej len „**Služba**“) a za podmienok stanovených v Dohode a

1.1.2 záväzok Objednávateľa zaplatiť za dodané plnenia podľa bodu 1.1.1 Dohody odplatu za podmienok stanovených v Dohode.

* 1. Služby spočívajú v zabezpečení:
		1. Podpory hodnotiacej činnosti a

1.2.2 Podpory kontrolnej činnosti.

Rámcová špecifikácia Služieb pre jednotlivé ciele a úlohy je uvedená v Prílohe č. 1 Dohody a bude spresnená v jednotlivých záväzných objednávkach v súlade s bodom 4.1 Dohody.

1.3 Poskytovateľ sa zaväzuje, že poskytne plnenie podľa tejto Dohody v súlade s „dobrou technickou praxou“ (good practice) a najvyššou možnou odbornou starostlivosťou a zároveň berie na vedomie a súhlasí, že plnenie podľa tejto Dohody alebo jeho jednotlivé časti môže byť podkladom pre rozhodovaciu činnosť Objednávateľa podľa príslušných právnych predpisov. Poskytovateľ sa zaväzuje poskytnúť plnenie vo forme určenej v jednotlivých záväzných objednávkach najmä vo forme správ, návodov, postupov alebo expertíz v písomnej forme (ďalej len „**dokumentácia**“) v troch vyhotoveniach a na dátovom nosiči v jednom vyhotovení, ak v záväznej objednávke nebude uvedené inak. Dokumentácia poskytovaná Objednávateľovi bude vyhotovená v slovenskom jazyku alebo českom jazyku.

1.4 Ak sa budú na plnení záväzkov Poskytovateľa vyplývajúcich z tejto Dohody podieľať viaceré subjekty, práva z tejto Dohody voči Objednávateľovi môže uplatňovať výlučne vedúci Poskytovateľ, ktorým je [•], so sídlom [•], IČO: [•]. Vedúci Poskytovateľ podľa predchádzajúcej vety je oprávnený vykonávať fakturáciu ceny v mene všetkých Poskytovateľov a tiež je za Poskytovateľov výlučne tento oprávnený vykonávať všetky ďalšie práva voči Objednávateľovi vyplývajúce z tejto Dohody alebo z právnych predpisov, pokiaľ táto Dohoda (vrátane príloh) v konkrétnom prípade neurčí inak. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.

1.5 Poskytovateľ sa zaväzuje mať v čase uzatvorenia tejto Dohody, ako aj po celý čas jej trvania, splnené povinnosti vyplývajúce mu zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“). Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

**Čl. II**

**Osoby oprávnené na poskytovanie Služieb**

2.1 Poskytovateľ sa zaväzuje zabezpečiť poskytovanie Služieb Objednávateľovi podľa Dohody prostredníctvom osôb určených v bode 2.2 Dohody (ďalej len „**Expert**“ alebo „**Experti**“), prostredníctvom ktorých preukazoval splnenie podmienok účasti vo Verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) Zákona o verejnom obstarávaní, a to počas doby trvania Dohody; tým nie je dotknuté oprávnenie Poskytovateľa zabezpečovať pri poskytovaní Služieb podporu Expertom aj prostredníctvom iných osôb, ktoré sú zamestnancami alebo subdodávateľmi Poskytovateľa. Akákoľvek fyzická osoba, ktorá sa akýmkoľvek spôsobom (najmä ako dodávateľ, subdodávateľ, resp. ich zamestnanec alebo spolupracujúca osoba) podieľala alebo podieľa na dostavbe jadrového zariadenia Mochovce (vypracovaním projektu konkrétneho zariadenia/systému, účasťou na realizácii takéhoto projektu alebo spracovaním postupov/programov odskúšania príslušného zariadenia/systému) a ak súčasne hodnotenie programov skúšok alebo kontrola vykonania skúšok tohto zariadenia/systému je predmetom konkrétnej Služby poskytovanej na základe tejto Dohody, táto osoba je vylúčená z poskytovania takejto konkrétnej Služby, nakoľko nie je nezávislá a nemôže sa podieľať na poskytovaní takejto konkrétnej Služby a je v konflikte záujmov; toto obmedzenie sa netýka právnických osôb, ak dokážu zabezpečiť a garantovať vylúčenie fyzickej osoby v konflikte záujmov z poskytovania Služby a akéhokoľvek vplyvu na poskytovanie Služby. Za plnenie záväzku zabezpečenia a garantovania vylúčenia fyzickej osoby podľa predchádzajúcej vety zodpovedá Poskytovateľ. Preukázanie nezávislosti osôb podieľajúcich sa na poskytovaní Služieb podľa tohto bodu Dohody je možné dokladovať odkazom na príslušné ustanovenia systému manažérstva kvality Poskytovateľa alebo jeho subdodávateľa, ktoré takúto nezávislosť potvrdzujú; Poskytovateľ na požiadanie Objednávateľa najneskôr do 5 kalendárnych dní preukáže Objednávateľovi nezávislosť osôb podieľajúcich sa na poskytovaní Služieb.

* 1. Experti podľa bodu 2.1 Dohody sú uvedení v Prílohe č. 2 Dohody. Poskytovateľ vyhlasuje, že Experti budú schopní (i) samostatného pohybu po jadrových zariadeniach, (ii) vykonávania práce v kontrolovanom pásme jadrových zariadení a (iii) vykonávania práce v zmenovej prevádzke. Poskytovateľ kedykoľvek na požiadanie Objednávateľa do 10 kalendárnych dní od požiadania písomne preukáže Objednávateľovi skutočnosti podľa predchádzajúcej vety potvrdením od prevádzkovateľa daného jadrového zariadenia.
	2. Ak podľa Záväznej objednávky v zmysle bodu 4.1 Dohody vyplýva, že má Službu poskytnúť Expert, v odôvodnených prípadoch dočasnej nemožnosti poskytovania Služby Expertom zapríčinenej vyššou mocou môže byť daná Služba dočasne poskytnutá aj prostredníctvom iných fyzických osôb, ako sú Experti, a to za predpokladu, že

2.3.1 táto fyzická osoba spĺňa požiadavky odbornej spôsobilosti na minimálne rovnakej úrovni ako pôvodný Expert, ktorú Poskytovateľ preukázal pri nahrádzanom alebo doplňovanom Expertovi v rámci splnenia podmienok účasti vo Verejnom obstarávaní, a to vo forme a spôsobom určeným vo Verejnom obstarávaní; ak má táto fyzická osoba poskytovať Služby namiesto niektorého z Expertov, Poskytovateľ na výzvu Objednávateľa do 10 kalendárnych dní preukáže odbornú spôsobilosť dokladmi požadovanými na preukázanie odbornej spôsobilosti pre daného Experta vo Verejnom obstarávaní a zároveň

2.3.2 táto fyzická osoba bola vopred písomne odsúhlasená Objednávateľom podľa jeho vlastného uváženia.

2.4 Poskytovateľ sa zaväzuje, že Experti poskytnú Služby podľa Dohody, v súlade s jej podmienkami a s vynaložením všetkej odbornej starostlivosti. Ustanovenia Dohody týkajúce sa Expertov sa v rovnakom rozsahu vzťahujú aj na iné osoby uvedené v bode 2.3 Dohody, ktoré Poskytovateľ na plnenie Dohody s písomným súhlasom Objednávateľa použil, ako i iné osoby uvedené v bode 2.1 Dohody.

2.5 Poskytovateľ je oprávnený natrvalo vymeniť osobu uvedenú ako Expert za inú fyzickú osobu alebo doplniť ďalšiu fyzickú osobu na pozíciu Experta podľa zaradenia uvedeného v Prílohe č. 2 Dohody iba s vopred daným písomným súhlasom Objednávateľa; doplnená a Objednávateľom odsúhlasená fyzická osoba môže pôsobiť pri poskytovaní Služieb ako Expert popri pôvodnom Expertovi. Poskytovateľ musí spolu s písomnou žiadosťou o udelenie súhlasu podľa predchádzajúcej vety Objednávateľovi preukázať, že navrhovaný nový Expert spĺňa požiadavky odbornej spôsobilosti na minimálne rovnakej úrovni ako pôvodný Expert, ktorú Poskytovateľ preukázal pri nahrádzanom alebo doplňovanom Expertovi v rámci splnenia podmienok účasti vo Verejnom obstarávaní, a to vo forme a spôsobom určeným vo Verejnom obstarávaní.Doplnenie ďalšej fyzickej osoby na pozíciu Experta nemá žiaden vplyv na výšku odplaty podľa Čl. III tejto Dohody.

2.6 Poskytovateľ zodpovedá za činnosti, výstupy a služby Expertov, iných osôb uvedených v Článku II. Dohody alebo akýchkoľvek tretích osôb v plnom rozsahu tak, akoby ich vykonával sám. Bez vopred daného písomného odsúhlasenia v súlade s bodom 2.3.2 alebo bodom 2.5 Dohody nie je Poskytovateľ oprávnený poskytovať Služby prostredníctvom iných osôb.; vopred daný písomný súhlas Objednávateľa nie je potrebný pre poskytovanie Služieb Expertami uvedenými v Prílohe č. 2 Dohody v čase uzatvorenia Dohody.

2.7 Ak Poskytovateľ poruší akýkoľvek zo svojich záväzkov uvedených v Čl. II Dohody, je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou a ani iná zodpovednosť Poskytovateľa, ktorá môže byť voči nemu vyvodená podľa všeobecne záväzných právnych predpisov platných v Slovenskej republike. Objednávateľ je oprávnený domáhať sa aj náhrady škody presahujúcej zmluvnú pokutu.

2.8 Ak počas poskytovania Služby bude mať Objednávateľ podozrenie o spôsobilosti ktoréhokoľvek Experta poskytovať Službu napriek jeho preukázanej kvalifikácii, Poskytovateľ na požiadanie Objednávateľa zabezpečí, aby sa v termíne určenom Objednávateľom Experti podieľajúci sa na poskytovaní Služieb podrobili previerkam ich odbornej úrovne. Podmienky vykonania previerky a Expertov povinných podrobiť sa previerkam určí Objednávateľ. Výsledkom previerky pre daného Experta bude hodnotenie známkou – „vyhovel“ (v prípade úspešného absolvovania previerky) alebo známkou „nevyhovel“ (v prípade neúspešného absolvovania previerky). Ak bude daný Expert podrobený previerke hodnotený známkou „nevyhovel“, Poskytovateľ je povinný bezodkladne zabezpečiť náhradného Experta; ustanovenie bodu 2.5 Dohody sa použije primerane.

2.9 Poskytovateľ je oprávnený zadať plnenie podľa tejto Dohody alebo jeho časť ďalším čiastkovým Poskytovateľom (ďalej len „**subdodávateľ**“). V takomto prípade Poskytovateľ zodpovedá rovnako akoby Dohodu plnil sám.

2.10 Ak Poskytovateľ použije na plnenie tejto Dohody subdodávateľov, o ktorých má vedomosť v čase podpisu tejto Dohody, tvorí ich zoznam Prílohu č. 4 tejto Dohody. Poskytovateľ je povinný Objednávateľa písomne požiadať o zmenu subdodávateľov uvedených v Prílohe č. 4 tejto Zmluvy, a to bezodkladne. Poskytovateľ je oprávnený použiť iných subdodávateľov ako uvedených v Prílohe č. 4 tejto Dohody výlučne, ak Objednávateľ túto zmenu písomne odsúhlasí.

2.11 Poskytovateľ zodpovedá za odbornú starostlivosť pri výbere subdodávateľa, ako aj za plnenia vykonané a zabezpečené na základe zmluvy o subdodávke.

2.12 Poskytovateľ je povinný zabezpečiť, aby mal subdodávateľ v čase uzatvorenia tejto Dohody, ako aj po celý čas jej trvania, splnené povinnosti vyplývajúce mu zo Zákona o registri partnerov verejného sektora. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

2.13 Pre vylúčenie pochybností, v prípade aktualizácie Prílohy č. 4, t. j. zmena údajov o subdodávateľoch, resp. zmena alebo doplnenie subdodávateľa, ako ani v prípade aktualizácie Prílohy č. 2, t. j. zmena údajov o Expertoch, resp. zmena alebo doplnenie Experta v súlade s týmto článkom Dohody, nie je potrebné vyhotoviť dodatok k tejto Dohode.

**Čl. III**

**Odplata za poskytnuté Služby a platobné podmienky**

3.1 Odplata za poskytnutie Služieb pozostáva z čiastkových odplát určených podľa sadzieb za osobohodinu poskytovania Služieb uvedených v Prílohe č. 3 Dohody a určí sa ako súčin osobohodín a príslušných sadzieb za osobohodiny poskytovania Služieb. Osobohodinou podľa predchádzajúcej vety sa na účely plnenia tejto Dohody rozumie jedna hodina Experta strávená poskytovaním Služby (ďalej len „**Osobohodina**“). Objednávateľ uhradí Poskytovateľovi odplatu len za Služby, ktoré mu budú riadne poskytnuté v súlade s Dohodou a ich poskytnutie bude potvrdené zástupcom Objednávateľa spôsobom určeným v tejto Dohode. Celková odplata za poskytnutie Služieb bude najviac vo výške **708.300,-** **EUR** (slovom sedemstoosemtisíctristo euro) bez DPH (ďalej len „**Celková odplata**“). Pre vylúčenie pochybností Zmluvné strany zhodne vyhlasujú, že výška Celkovej odplaty a predpokladaný rozsah osobohodín podľa Prílohy č. 3 Dohody sú stanovené na základe kvalifikovaného odhadu Objednávateľa. Rozsah Objednávateľom skutočne objednaných Služieb na základe tejto Dohody závisí od skutočných potrieb Objednávateľa. Objednávateľ si preto vyhradzuje právo predpokladaný rozsah Služieb nevyčerpať. Poskytovateľovi nevzniká nárok na odobratie predpokladaného rozsahu Služieb ani na úhradu rozdielu medzi predpokladaným a skutočne objednaným rozsahom Služieb, ani akýkoľvek iný nárok (vrátane nárokov na náhradu skutočnej škody alebo ušlého zisku). Poskytovateľ bude plnenie predmetu tejto Dohody realizovať podľa skutočných potrieb Objednávateľa na základe objednávok, fakturovanie a platenie bude vykonávať podľa skutočne poskytnutých Služieb, ktoré budú riadne dodané Objednávateľovi v súlade s touto Dohodou.

3.2 K výške odplaty za poskytnutie Služieb bude pripočítaná príslušná sadzba dane z pridanej hodnoty podľa všeobecne záväzných právnych predpisov v čase vzniku nároku na zaplatenie odplaty v súlade právnym poriadkom Slovenskej republiky vrátane medzinárodných zmlúv, ktorými je Slovenská republika viazaná.

3.3 Do odplaty za poskytovanie Služieb podľa Prílohy č. 3 sú zahrnuté všetky náklady, ktoré na strane Poskytovateľa vzniknú pri plnení Dohody alebo v súvislosti s jej plnením a odplaty uvedené v Prílohe č. 3 Dohody sú konečné. Nad rámec odplaty Poskytovateľ nie je oprávnený na úhradu akýchkoľvek nákladov alebo výdavkov vynaložených na plnenie tejto Dohody alebo v súvislosti s ňou.

3.4 Objednávateľ uhradí Poskytovateľovi odplatu za poskytnutie jednotlivých Služieb na základe faktúr vystavených Poskytovateľom po riadnom a včasnom poskytnutí Služieb potvrdenom odovzdávacím protokolom v súlade s bodom 4.2 Dohody.

3.5 Faktúra musí obsahovať náležitosti daňového dokladu v súlade so všeobecne záväznými právnymi predpismi Slovenskej republiky vrátane čísla tejto Dohody pridelené Objednávateľom a jej neoddeliteľnou prílohou musí byť odovzdávací protokol na fakturované Služby potvrdený Objednávateľom v súlade s bodom 4.2 Dohody, označenie čísla účtu Poskytovateľa na bezhotovostný prevod a pracovný výkaz s uvedením konkrétnych realizovaných prác s uvedením počtu vykonaných hodín za jednotlivé činnosti.

3.6 Splatnosť faktúry vystavenej podľa bodu 3.4 Dohody je 30 dní odo dňa jej doručenia Objednávateľovi. Ak faktúra nebude obsahovať Dohodou alebo všeobecne záväznými právnymi predpismi Slovenskej republiky stanovené náležitosti alebo prílohy alebo ak vo faktúre budú uvedené nesprávne alebo neúplné údaje, je Objednávateľ oprávnený faktúru vrátiť Poskytovateľovi bez zaplatenia v lehote jej splatnosti na opravu a Poskytovateľ je povinný faktúru bezodkladne opraviť, prípadne vystaviť novú faktúru, pričom nová doba splatnosti faktúry sa počíta odo dňa doručenia opravenej alebo novej faktúry Objednávateľovi.

3.7 Poskytovateľ sa zaväzuje riadne a včas plniť svoje záväzky, najmä finančné záväzky na úhradu odplaty za služby v rámci tejto Dohody, voči svojim subdodávateľom. Ohľadom plnenia povinností Poskytovateľa podľa predchádzajúcej vety je Objednávateľ oprávnený komunikovať priamo so subdodávateľmi. Ak Poskytovateľ nebude plniť svoje finančné záväzky voči svojim subdodávateľom podľa prvej vety tohto bodu Dohody, Objednávateľ je oprávnený ako postupník nadobudnúť postúpením od jednotlivých subdodávateľov ako postupcov ich pohľadávky voči Poskytovateľovi a následne si takto postúpené pohľadávky jednostranne započítať voči pohľadávke Poskytovateľa na zaplatenie odplaty za poskytnuté Služby, a to bez ohľadu na splatnosť započítavaných pohľadávok. Poskytovateľ sa zaväzuje, že nedohodne so subdodávateľmi také dojednanie, ktoré by bránilo postúpeniu pohľadávok podľa predchádzajúcej vety. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

3.8 Poskytovateľ je povinný písomne oznámiť zmenu bankového spojenia a čísla účtu v tvare IBAN Objednávateľovi pred zaslaním faktúry obsahujúcej zmenené bankové spojenie a číslo účtu. Poskytovateľ súhlasí, že Objednávateľ akceptuje výlučne písomné oznámenie podpísané štatutárnym zástupcom Poskytovateľa.

3.9 Objednávateľ nemešká s úhradou faktúry, ak najneskôr v posledný deň jej splatnosti dal príkaz v peňažnom ústave k jej úhrade.

**Čl. IV**

**Spôsob poskytovania Služieb**

4.1 Služby budú poskytované na základe jednotlivých objednávok zadávaných nasledovným spôsobom:

a) Objednávateľ zadá Poskytovateľovi predbežnú objednávku na poskytnutie Služby, obsahujúcu:

aa) špecifikáciu Služby;

ab) spôsob a formu poskytnutia Služby;

ac) zoznam osôb (Expertov), ktoré sa budú podieľať na poskytovaní Služby;

ad) predpokladaný čas trvania poskytovania Služby v Osobohodinách a špecifikáciu sadzieb za Osobohodinu v členení podľa Expertov navrhovaných na poskytovanie príslušnej Služby;

ae) miesto poskytovania Služby;

af) termín splnenia záväzku poskytnúť Službu.

b) Najneskôr do 7 kalendárnych dní od predloženia predbežnej objednávky podľa písm. a) vyššie Poskytovateľ písomne (i) schváli predloženú predbežnú objednávku alebo (ii) vznesie odôvodnené pripomienky a doplňujúce požiadavky k predloženej predbežnej objednávke. Ak Poskytovateľ vznesie pripomienky a doplňujúce požiadavky k predloženej predbežnej objednávke, Objednávateľ preskúma ich opodstatnenosť a v prípade, že ich bude považovať za opodstatnené, zapracuje ich do predloženej predbežnej objednávky a opätovne ju predloží Poskytovateľovi; ak Objednávateľ nebude považovať pripomienky Poskytovateľa za opodstatnené, písomne oznámi Poskytovateľovi, že trvá na poskytnutí Služby podľa pôvodnej predbežnej objednávky. Predbežná objednávka schválená Poskytovateľom alebo prepracovaná Objednávateľom na základe pripomienok Poskytovateľa alebo na ktorom Objednávateľ trvá napriek pripomienkam Poskytovateľa je záväzná pre poskytnutie Služby (ďalej len „**Záväzná objednávka**“). Obsah Záväznej objednávky je možné meniť len v súlade s písm. c) alebo d) tohto bodu 4.1 Dohody.

c) Špecifikácia Služby podľa písm. a) vyššie ako aj termín splnenia záväzku v Záväznej objednávke sú pre poskytnutie Služby záväzné, ak vzhľadom na odôvodnené okolnosti vzniknuté pri poskytovaní Služby Poskytovateľ písomne nepožiada Objednávateľa o zmenu špecifikácie Služby alebo termínu splnenia záväzku poskytnúť Službu. Ak Objednávateľ Poskytovateľovej žiadosti podľa prechádzajúcej vety vyhovie, platí, že Poskytovateľ je oprávnený poskytnúť Službu podľa zmenenej špecifikácie uvedenej v Poskytovateľovej žiadosti, resp. zmenenom termíne splnenia záväzku poskytnúť Službu. Ak sa Objednávateľ v lehote 7 kalendárnych dní odo dňa doručenia žiadosti podľa prvej vety tohto písm. c) nevyjadrí alebo sa vyjadrí, že nesúhlasí so zmenenou špecifikáciou, resp. zmenou termínu splnenia, Poskytovateľ je povinný poskytnúť Službu podľa špecifikácie a v termíne, ako je uvedené v Záväznej objednávke.

d) Akýkoľvek obsah Záväznej objednávky môžu Zmluvné strany meniť písomnou formou prostredníctvom zodpovedných osôb za vecné plnenie podľa Čl. VII bod 7.2 Dohody. Ak Objednávateľ predloží písomne Poskytovateľovi návrh na zmenu Záväznej objednávky a Poskytovateľ sa do 5 kalendárnych dní odo dňa predloženia tohto návrhu vyjadrí, že súhlasí s návrhom zmeny Záväznej objednávky, Poskytovateľ je povinný poskytnúť Službu podľa zmenenej Záväznej objednávky; inak je Poskytovateľ povinný poskytnúť danú Službu podľa pôvodnej Záväznej objednávky.

4.2 Službu poskytne Poskytovateľ v súlade s Dohodou a Záväznou objednávkou. Pri poskytovaní Služby je Poskytovateľ povinný zabezpečiť, aby sa pre každého Experta podieľajúceho sa na poskytovaní Služby viedol pracovný výkaz. Splnenie záväzku Poskytovateľa poskytnúť Službu v súlade s Dohodou potvrdí Objednávateľ prostredníctvom osoby uvedenej v bode 7.2.1 Dohody v písomnom odovzdávacom protokole obsahujúcom najmä špecifikáciu Osobohodín poskytovania Služieb a všetky pracovné výkazy Expertov podieľajúcich na poskytovaní Služby. Ku každej Záväznej objednávke po poskytnutí Služby bude spísaný osobitný odovzdávací protokol. Spolu s odovzdávacím protokolom Poskytovateľ odovzdá Objednávateľovi v mieste sídla Objednávateľa alebo inom mieste určenom Objednávateľom písomnú dokumentáciu v troch vyhotoveniach a zároveň dátový nosič v jednom vyhotovení a iné predmety súvisiace s poskytnutím Služby, ak tieto neboli Objednávateľovi už odovzdané pri poskytovaní Služby na základe písomného potvrdenia. Objednávateľ je oprávnený odmietnuť potvrdiť odovzdávací protokol, ak Služba nebola poskytnutá riadne v súlade s Dohodou a Záväznou objednávkou.

4.3 Objednávateľ je oprávnený vykonať kontrolu plnenia Dohody Poskytovateľom, resp. subdodávateľmi v kontrolných dňoch, v rámci ktorej skontroluje stav plnenia Dohody Poskytovateľom, resp. subdodávateľmi a vedenie pracovných výkazov Expertov podieľajúcich sa na poskytovaní Služby. Poskytovateľ, resp. subdodávatelia sú povinní strpieť výkon kontroly. Kontrolné dni sa vykonajú v termínoch určených Objednávateľom. Objednávateľ oznámi Poskytovateľovi termín kontrolného dňa najmenej 10 kalendárnych dní vopred. Poskytovateľ Objednávateľovi poskytne najneskôr 5 kalendárnych dní pred kontrolným dňom písomne všetky informácie potrebné na riadne vykonanie kontroly v rámci daného kontrolného dňa. Objednávateľ je oprávnený vyzvať Poskytovateľa aj mimo kontrolných dní, aby mu do 5 kalendárnych dní zabezpečil a predložil na kontrolu pracovné výkazy Expertov podieľajúcich sa na poskytovaní Služby. Porušenie záväzku Poskytovateľa alebo subdodávateľa strpieť výkon kontroly podľa tohto bodu Dohody znamená podstatné porušenie Dohody Poskytovateľom.

4.4 Poskytovanie Služieb je Poskytovateľ povinný zabezpečiť podľa pokynov Objednávateľa a v súlade so záujmami Objednávateľa, ktoré sú mu známe alebo ktoré mu vzhľadom na okolnosti pri vynaložení všetkej odbornej starostlivosti mali byť známe alebo ktoré mal Poskytovateľ poznať v súlade s príslušnými právnymi predpismi. Poskytovateľ je povinný Objednávateľa upozorniť bez zbytočného odkladu na vecnú nesprávnosť alebo nepresnosť pokynov Objednávateľa alebo na také pokyny, ktoré bránia naplneniu účelu Dohody. Poskytovateľ je ďalej povinný bez zbytočného odkladu oznámiť Objednávateľovi všetky okolnosti, ktoré zistil pri poskytovaní Služieb a ktoré môžu mať vplyv na zmenu pokynov Objednávateľa.

4.5 Poskytovateľ je povinný chrániť a presadzovať práva a záujmy Objednávateľa, konať pri tom so všetkou odbornou starostlivosťou.

4.6 Poskytovateľ sa zaväzuje bez zbytočného odkladu potom, ako sa o tom dozvedel, informovať Objednávateľa o akýchkoľvek okolnostiach dôležitých pre riadne poskytovanie Služieb a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi. Objednávateľ je oprávnený zadať Poskytovateľovi pokyn, ktorým spresní alebo zmení rozsah poskytovanej Služby a Poskytovateľ je povinný zabezpečiť, aby daná Služba bola poskytnutá v tomto spresnenom alebo zmenenom rozsahu.

4.7 Poskytovateľ je povinný prostredníctvom osôb podieľajúcich sa na plnení Dohody uvedených v Čl. II Dohody zúčastňovať sa na rokovaniach alebo pracovných stretnutiach organizovaných Objednávateľom, ktoré sa týkajú poskytovaných Služieb a na ktorých vyžaduje Objednávateľ účasť konkrétnych osôb podieľajúcich sa plnení Dohody za Poskytovateľa.

4.8 Poskytovateľ sa zaväzuje poskytovať Objednávateľovi včasné, pravdivé a úplné informácie a predkladať listinné materiály a ďalšie podklady v elektronickej forme potrebné k riadnemu poskytovaniu Služieb.

4.9 Poskytovateľ, Experti, subdodávatelia, iné osoby alebo akékoľvek tretie osoby podieľajúce sa na plnení Dohody sú povinné spolupracovať s akýmikoľvek expertmi alebo inými odborníkmi určenými Objednávateľom a podľa ich pokynov. Za účelom podľa predchádzajúcej vety a plnenia záväzkov poskytovať Služby v súlade s požiadavkami Objednávateľa, Objednávateľ operatívne určí a zostaví pracovné skupiny z osôb na strane Objednávateľa a osôb na strane Poskytovateľa a tiež určí náplň a spôsob fungovania týchto pracovných skupín.

4.10 Objednávateľ je povinný bez zbytočného odkladu poskytnúť Poskytovateľovi súčinnosť potrebnú pre poskytovanie Služieb. Objednávateľ sa zaväzuje odovzdať Poskytovateľovi všetky dokumenty a informácie, ktoré sú potrebné na poskytovanie Služieb, pokiaľ z povahy týchto dokumentov/informácií nevyplýva, že ich má obstarať Poskytovateľ. Poskytovateľ je povinný po ukončení Dohody odovzdať bez zbytočného odkladu Objednávateľovi všetky veci, ktoré od neho prevzal pri poskytovaní Služieb.

4.11 Poskytovateľ zodpovedá Objednávateľovi za škodu, ktorú mu spôsobil v súvislosti s poskytovaním Služieb podľa Záväznej objednávky bez ohľadu na zavinenie; rovnako Poskytovateľ v plnej miere zodpovedá za škody spôsobené Expertmi, subdodávateľmi alebo inými osobami alebo akoukoľvek treťou osobou, ktoré použil na plnenie Dohody.

4.12 Ak sa Poskytovateľ dostane do omeškania s plnením svojho záväzku poskytnúť Službu, je povinný Objednávateľovi zaplatiť zmluvnú pokutu vo výške 0,1 % z odplaty za Službu bez DPH, s ktorej poskytnutím je Poskytovateľ v omeškaní, určenej vo výške podľa predpokladaného času trvania poskytovania Služby v Osobohodinách a špecifikácie sadzieb za Osobohodinu podľa bodu 4.1 písm. a) podpísmeno ad) Dohody, a to za každý i začatý kalendárny deň omeškania až do potvrdenia odovzdávacieho protokolu podľa bodu 4.2 Dohody, najviac do výšky 50 % z odplaty za Službu bez DPH, s ktorej poskytnutím je Poskytovateľ v omeškaní, určenej vo výške podľa predpokladaného času trvania poskytovania Služby v Osobohodinách a špecifikácie sadzieb za Osobohodinu podľa bodu 4.1 písm. a) podpísmeno ad) Dohody. Ak Poskytovateľ znemožní výkon oprávnenia Objednávateľa vykonať kontrolu plnenia Dohody podľa bodu 4.3 Dohody, Poskytovateľ je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou. Objednávateľ je oprávnený domáhať sa aj náhrady škody presahujúcej zmluvnú pokutu.

4.13 Poskytovateľ sa zaväzuje poskytovať Službu v slovenskom alebo českom jazyku, a to v ústnej i písomnej forme. Pokiaľ bude Poskytovateľ požadovať prítomnosť tlmočníkov, resp. výkon jeho činností si bude vyžadovať prekladateľské alebo tlmočnícke služby, náklady na tieto prekladateľské alebo tlmočnícke služby, ako aj všetky ostatné náklady s tým spojené bude znášať Poskytovateľ bez nároku na navýšenie odplaty podľa Čl. III bod 3.1 Dohody. Na požiadanie Objednávateľa alebo po písomnom schválení Objednávateľom môže Poskytovateľ viesť písomnú a ústnu komunikáciu aj v inom jazyku schválenom Objednávateľom.

4.14 Zmluvné strany vyhlasujú, že pokiaľ príslušné právne predpisy neustanovia inak, výsledky činnosti Poskytovateľa podľa Dohody alebo Záväznej objednávky nebudú predmetom práva duševného vlastníctva. Ak v zmysle platných všeobecne záväzných právnych predpisov Slovenskej republiky výsledok činnosti Poskytovateľa podľa Dohody alebo Záväznej objednávky (vrátane jeho zamestnancov, subdodávateľov, iných osôb alebo akýchkoľvek tretích osôb, ktoré na plnenie Dohody použil) bude chránený ako autorské dielo, momentom prevzatia Služby podľa bodu 4.2 Dohody Poskytovateľ udeľuje výhradne Objednávateľovi v neobmedzenom rozsahu súhlas na akékoľvek všeobecne záväznými právnymi predpismi dovolené použitie tohto autorského diela alebo jeho časti podľa § 19 ods. 4 Autorského zákona vrátane použitia diela alebo jeho časti na rozhodovaciu činnosť Objednávateľa. Poskytovateľ udeľuje súhlas podľa predchádzajúcej vety po dobu trvania autorských práv (ďalej len „**výhradná licencia**“). Odplata za poskytnutie výhradnej licencie je súčasťou odplaty danej Služby. Objednávateľ v rozsahu výhradnej licencie je oprávnený udeliť tretím osobám sublicenciu, ako aj postúpiť licenciu na tretiu osobu. Za nároky akýchkoľvek tretích osôb z dôvodu prevodu licenčných práv na Objednávateľa zodpovedá Poskytovateľ.

4.15 Akýkoľvek hmotne zachytený výsledok činnosti Poskytovateľa podľa tejto Dohody alebo jeho časť sa stáva po jeho prevzatí Objednávateľom vlastníctvom Objednávateľa.

4.16 Poskytovateľ nie je oprávnený akékoľvek plnenia poskytnuté podľa tejto Dohody alebo akýkoľvek hmotne zachytený výsledok činnosti Poskytovateľa podľa tejto Dohody alebo jeho časť poskytnúť akýmkoľvek tretím osobám.

4.17 Poskytovateľ vyhlasuje, že je poistený pre prípad zodpovednosti za škodu spôsobenú pri poskytovaní Služieb. Poskytovateľ predloží Objednávateľovi do 15 dní od uzavretia Dohody uzavretú platnú a účinnú poistnú zmluvu na poistenie zodpovednosti za škodu vzniknutú v súvislosti s poskytovaním Služieb na minimálnu poistnú sumu 1.000.000,- EUR (slovom: jeden milión eur) a preukáže, že má uhradené poistné za obdobie podľa predmetnej poistnej zmluvy a zaväzuje sa toto poistné krytie udržiavať najmenej počas trvania Dohody. Poskytovateľ je povinný kedykoľvek a bez zbytočného odkladu predložiť Objednávateľovi originál potvrdenia o zaplatení poistného za príslušné obdobie a príslušnej poistnej zmluvy a odovzdať mu kópie z týchto dokladov. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

4.18 Poskytovateľ nie je oprávnený postúpiť pohľadávky na finančné plnenie ani akékoľvek iné práva vyplývajúce z Dohody alebo vzniknuté na základe plnenia tejto Dohody bez predchádzajúceho písomného súhlasu Objednávateľa ani použiť ich ako záloh.

**Čl. V**

**Ochrana dôverných informácií**

5.1 Poskytovateľ sa voči Objednávateľovi zaväzuje, že

5.1.1 všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe, jemu odovzdané, poskytnuté, sprístupnené alebo akýmkoľvek iným spôsobom získané od Objednávateľa alebo iných osôb spolupracujúcich na plnení Dohody alebo v akejkoľvek súvislosti s ňou, vrátane citlivých informácií a utajovaných skutočností vzniknutých alebo postúpených pri plnení Dohody alebo s ktorými bol Poskytovateľ oboznámený pri plnení Dohody (ďalej spolu len „**Dôverné informácie**“), bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou alebo odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na realizáciu plnenia Dohody, nevyužije ich vo svoj vlastný prospech, ani v prospech akejkoľvek tretej osoby, ani ich nebude používať v rozpore s týmto vyhlásením a ani žiadne z Dôverných informácií neodovzdá, ani neposkytne inej osobe, a to počas, aj po ukončení Dohody, a že okamžite po ukončení Dohody vymaže, zničí, prípadne spraví nepoužiteľnými všetky Dôverné informácie;

5.1.2 zabezpečí riadne a včasné utajenie a zachovávanie mlčanlivosti o Dôverných informáciách v rozsahu podľa bodu 5.1.1 Dohody aj u svojich zamestnancov, Expertov, iných osôb, subdodávateľov alebo akýchkoľvek tretích osôb podieľajúcich sa na plnení Dohody;

5.1.3 s Dôvernými informáciami bude nakladať ako s predmetom obchodného tajomstva Objednávateľa.

5.2 Ak ide o poskytnutie Dôverných informácií štátnemu orgánu alebo inej osobe oprávnenej podľa zákona ich požadovať a ak by odmietnutie poskytnutia Dôverných informácií bolo porušením povinnosti podľa všeobecne záväzných právnych predpisov platných v Slovenskej republike, Poskytovateľ je oprávnený poskytnúť Dôverné informácie v nevyhnutnom rozsahu štátnemu orgánu alebo inej tretej osobe oprávnenej podľa zákona ich požadovať, a to len spôsobom a postupom stanoveným podľa všeobecne záväzných právnych predpisov platných v Slovenskej republike. O poskytnutí podľa predchádzajúcej vety je Poskytovateľ povinný Objednávateľa bezodkladne písomne informovať.

5.3 Ak Poskytovateľ poruší niektorý zo svojich záväzkov podľa bodu 5.1 Dohody, je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou a ani iná zodpovednosť Poskytovateľa, ktorá môže byť voči nemu vyvodená podľa všeobecne záväzných právnych predpisov platných v Slovenskej republike. Objednávateľ je oprávnený domáhať sa aj náhrady škody presahujúcej zmluvnú pokutu.

5.4 Zmluvné strany berú na vedomie, že pri plnení tejto Zmluvy Poskytvateľom môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Dohody ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „**zákon o ochrane osobných údajov**“), ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov), (ďalej len „**Nariadenie GDPR**“). Poskytovateľ je povinný do 10 kalendárnych od požiadania Objednávateľom predložiť písomné súhlasy na spracovanie osobných údajov dotknutých osôb, ktorých osobné údaje budú spracovávané pri plnení záväzkov z tejto Dohody a to v rozsahu a forme určenej Objednávateľom.

**Čl. VI**

**Zodpovednosť za vady**

6.1 Poskytovateľ zodpovedá za vady poskytnutých Služieb do 24 mesiacov odo dňa podpisu odovzdávacieho protokolu podľa bodu 4.2 Dohody.

6.2 Vadou na účely tohto Čl. VI Dohody sa rozumie, ak Služba nebola Poskytovateľom Objednávateľovi poskytnutá riadne a včas v súlade s Dohodou a Záväznou objednávkou, najmä ak pri poskytovaní Služieb bol porušený akýkoľvek zo záväzkov vyplývajúcich Poskytovateľovi z Dohody alebo Záväznej objednávky alebo ak dokumentácia alebo dátové nosiče dodané spolu s poskytnutou Službou sú neúplné, nedostatočné, vzájomne si odporujúce alebo zmätočné alebo sú v zlej technickej kvalite neumožňujúcej ich riadne používanie obvyklým spôsobom.

6.3 Objednávateľ je oprávnený po zistení vady písomne vyzvať Poskytovateľa na jej odstránenie a Poskytovateľ je povinný bezodkladne, najneskôr do 10 kalendárnych dní vadu odstrániť. Objednávateľ vo výzve podľa predchádzajúcej vety špecifikuje vadu, ktorú má Poskytovateľ odstrániť.

6.4 Ak je Poskytovateľ v omeškaní s plnením svojho záväzku odstrániť vadu, je povinný Objednávateľovi zaplatiť zmluvnú pokutu vo výške 0,1 % z odplaty za Službu bez DPH zo Záväznej objednávky, ktorá bola poskytnutá s vadami, a to za každý i začatý kalendárny deň omeškania až do riadneho odstránenia vád, najviac do výšky 50 % z odplaty za Službu bez DPH, ktorá bola poskytnutá s vadami. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou.

**Čl. VII**

**Komunikácia a doručovanie**

7.1 Zmluvné strany sú oprávnené spolu komunikovať písomne, telefonicky, emailom alebo akoukoľvek inou formou. Fakturácia za Služby, zmena bankového spojenia čísla a účtu v tvare IBAN Poskytovateľa podľa Čl. III bod 3.8, zmena zodpovednej osoby za vecné plnenie Objednávateľa alebo Poskytovateľa podľa tohto článku Dohody, odstúpenie od Dohody a výpoveď Dohody musia byť vykonané vždy písomne spôsobom doručenia uvedeným v bode 7.3 Dohody.

7.2 Vo veciach poskytovania Služieb sú kontaktnými adresami a kontaktnými osobami nižšie uvedené zodpovedné osoby za vecné plnenie:

7.2.1 za Objednávateľa:

Titul, meno a priezvisko a jej funkcia: **[•]**

Tel.: **[•]**

E-mail: **[•]**

7.2.2 za Poskytovateľa:

Titul, meno a priezvisko a jej funkcia: **[•]**

Tel.: **[•]**

E-mail: **[•]**

Vo veciach poskytovania Služieb pri riešení jednotlivých úloh môžu Zmluvné strany komunikovať prostredníctvom Expertov (za Poskytovateľa) a Objednávateľom určených osôb prostredníctvom zodpovednej osoby za vecné plnenie podľa podbodu 7.2.1 Dohody (za Objednávateľa). Odovzdávací protokol o poskytnutí Služieb sú oprávnené podpísať iba zodpovedné osoby za vecné plnenie uvedené v podbodoch 7.2.1 a 7.2.2 Dohody alebo iné osoby Zmluvnou stranou písomne splnomocnené a oznámené druhej Zmluvnej strane; v prípade Poskytovateľa je to štatutárny orgán a v prípade Objednávateľa predsedníčka úradu, v jej neprítomnosti podpredseda úradu, ak sa Zmluvné strany písomne nedohodnú inak.

Zmluvné strany sú oprávnené jednostranným písomným oznámením podpísaným štatutárnym orgánom adresovaným druhej Zmluvnej strane natrvalo zmeniť zodpovedné osoby za vecné plnenie a ich kontaktné údaje uvedené v podbodoch 7.2.1 a 7.2.2 tohto článku Dohody vyššie bez potreby uzatvorenia dodatku k tejto Dohode; zmena je účinná voči druhej Zmluvnej strane doručením písomného oznámenia.

7.3 Písomnosť doručovaná medzi Zmluvnými stranami na základe Dohody sa považuje za doručenú

7.3.1 dňom jej prevzatia;

7.3.2 v prípade odopretia jej prevzatia, dňom, keď jej prevzatie bolo odopreté;

7.3.3 ak adresát nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia na pošte, i keď sa adresát o jej uložení nedozvedel;

7.4.4 ak nie je možné doručiť adresátovi písomnosť na adresu uvedenú v záhlaví tejto Dohody z dôvodu, že adresát nie je známy a iná adresa nebola Zmluvnej strane doručujúcej písomnosť vopred preukázateľne oznámená, písomnosť sa považuje za doručenú dňom vrátenia nedoručenej zásielky doručujúcej Zmluvnej strane, i keď sa adresát o doručení nedozvedel.

**Čl. VIII**

**Ukončenie Dohody**

8.1 Dohoda sa uzatvára na dobu určitú 48 mesiacov od jej účinnosti. Uplynutím doby podľa predchádzajúcej vety Dohoda zaniká.

8.2 Pred uplynutím doby podľa bodu 8.1 Dohody môže Dohoda zaniknúť

8.2.1 dohodou Zmluvných strán alebo

8.2.2 odstúpením od Dohody alebo

8.2.3 výpoveďou podľa bodu 8.10 Dohody alebo

8.2.4 vyčerpaním Celkovej odplaty.

8.3 Objednávateľ má právo odstúpiť od Dohody, ak:

8.3.1 Poskytovateľ sa stane spoločnosťou v kríze v zmysle § 67a Obchodného zákonníka alebo Poskytovateľ vstúpil do likvidácie alebo bol zrušený bez likvidácie alebo

8.3.2 Poskytovateľ podstatne poruší Dohodu podľa bodu 8.4 Dohody alebo

8.3.3 z iných dôvodov upravených v Obchodnom zákonníku alebo

8.3.4 ak sa Poskytovateľ dostane do omeškania s plnením najmenej dvoch jednotlivých Služieb alebo najmenej dvoch Záväzných objednávok.

8.4 Za podstatné porušenie Dohody Poskytovateľom sa považuje okrem prípadoch uvedených v texte Dohody najmä:

8.4.1 omeškanie Poskytovateľa s dodaním Služby v termíne určenom podľa Čl. IV bod 4.1 Dohody alebo s odstránením vady podľa Čl. VI bod 6.3 Dohody o viac ako 10 kalendárnych dní alebo

8.4.2 porušenie záväzkov Poskytovateľa ohľadom ochrany dôverných informácií podľa Čl. V bod 5.1 Dohody alebo poistenia zodpovednosti za škodu spôsobenú pri poskytovaní služieb v rozpore s Čl. IV bod 4.17 Dohody alebo

8.4.3 porušenie záväzkov Poskytovateľa podľa Čl. II Dohody alebo

8.4.4 porušenie záväzkov Poskytovateľa podľa Čl. I bod 1.5 Dohody.

8.5 Poskytovateľ má právo odstúpiť od Dohody, ak je Objednávateľ v omeškaní s platením odplaty za jednotlivé Služby na základe faktúry o viac ako 60 dní po dni splatnosti, ak nedošlo k náprave ani v dodatočnej 15-dňovej lehote danej Poskytovateľom na nápravu v písomnom upozornení.

8.6 Právne účinky odstúpenia od Dohody nastávajú dňom doručenia jeho písomného vyhotovenia druhej Zmluvnej strane. Plnenia poskytnuté do účinnosti odstúpenia od Dohody ostávajú nedotknuté a Zmluvné strany nie sú povinné ich vrátiť.

8.7 V prípade ukončenia Dohody Objednávateľ písomne určí, či:

8.7.1 nedodaná Služba, ktorú Poskytovateľ začal poskytovať, bude dokončená a dodaná Objednávateľovi za rovnakých podmienok ako je stanovené v Dohode a v Záväznej objednávke; v tomto prípade je Poskytovateľ povinný toto plnenie poskytnúť a Objednávateľ je povinný za toto plnenie zaplatiť za splnenia rovnakých podmienok ako je stanovené v Dohode alebo

8.7.2 nedodaná Služba, ktorú Poskytovateľ začal poskytovať, nebude dokončená a dodaná Objednávateľovi; Poskytovateľ v tomto prípade nemá právo na úhradu akýchkoľvek nákladov, ktoré vznikli do zániku Dohody okrem tých, na ktoré Objednávateľovi riadne vystavil faktúru v súlade s Dohodou; Objednávateľ je povinný zaplatiť za splnenia rovnakých podmienok ako je stanovené v Dohode.

8.8 Ak nie je v Dohode alebo vo všeobecne záväznom právnom predpise uvedené inak, ukončením Dohody zanikajú všetky práva a povinnosti Zmluvných strán z nej vyplývajúce. Ukončením Dohody nie sú dotknuté a naďalej trvajú najmä záväzky na ochranu dôverných informácií podľa Čl. V Dohody, záväzky na náhradu škody, záväzky na zaplatenie zmluvných pokút, záväzky vyplývajúce zo zodpovednosti za vady a záväzky uvedené v Čl. IV Dohody.

8.9 Ak je Objednávateľ v omeškaní s úhradou faktúry, je povinný zaplatiť úrok z omeškania podľa § 369a Obchodného zákonníka, a to v sadzbe podľa § 1 ods. 2 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z.

8.10 Objednávateľ má právo vypovedať Dohodu písomnou výpoveďou doručenou Poskytovateľovi,

8.10.1 ak sa Poskytovateľ dostane do omeškania s plnením najmenej dvoch jednotlivých Služieb alebo najmenej dvoch Záväzných objednávok alebo

8.10.2 ak z akéhokoľvek dôvodu bude prerušená alebo zastavená dostavba/spúšťanie jadrových zariadení, ktorej kontrola je predmetom tejto Dohody.

Výpovedná doba je jeden mesiac a začne plynúť prvým dňom kalendárneho mesiaca nasledujúceho po doručení výpovede Poskytovateľovi.

8.11 V prípade podstatného porušenia Dohody Poskytovateľom podľa tohto článku Dohody je Objednávateľ oprávnený vykonať zmenu Dohody spočívajúcu v zmene osoby Poskytovateľa, a to nahradením pôvodného Poskytovateľa (ďalej len „**Pôvodný poskytovateľ**“) novým Poskytovateľom v súlade s § 18 Zákona o verejnom obstarávaní. Zmenu v osobe Poskytovateľa je Objednávateľ oprávnený vykonať nahradením Pôvodného poskytovateľa subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na druhom mieste v poradí v rámci Verejného obstarávania (ďalej len „**Nový poskytovateľ**“), a to jednostranným písomným oznámením Objednávateľa Pôvodnému poskytovateľovi. Na vysporiadanie plnení medzi Pôvodným poskytovateľom a Objednávateľom sa primerane aplikujú ustanovenia bodov 8.6, 8.7 a 8.8 tohto článku Dohody; v prípade s omeškaním Poskytovateľa ako Pôvodného poskytovateľa s vysporiadaním, aj napriek písomnej výzve Objednávateľa na odstránenie protiprávneho stavu, je Poskytovateľ povinný uhradiť Objednávateľovi zmluvnú pokutu vo výške 5.000,-Eur. Na vysporiadanie plnení medzi Novým poskytovateľom a Objednávateľom sa vykonajú primerané úpravy Dohody.

8.12 Poskytovateľ súhlasí so zmenou Dohody, ak Objednávateľ nahradí Pôvodného zhotoviteľa Novým poskytovateľom podľa bodu 8.11 tohto článku Dohody. Poskytovateľ súhlasí s tým, že nadobudnutím účinnosti zmeny v osobe Poskytovateľa prestáva byť Zmluvnou stranou Dohody a Zmluvnou stranou Dohody sa stáva Nový poskytovateľ.

8.13 Pôvodný poskytovateľ je povinný bezodkladne, najneskôr do 10 pracovných dní od oznámenia Objednávateľa za účelom zmeny Dohody podľa bodu 8.11 tohto článku Dohody poskytnúť Objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie Dohody do okamihu zmeny v osobe Poskytovateľa, odovzdať Objednávateľovi všetky potrebné informácie a dokumenty v súvislosti s dodaným plnením podľa Dohody tak, aby nedošlo k vzniku škody alebo inej ujmy Objednávateľovi.

8.14 V prípade omeškania Pôvodného poskytovateľa s plnením povinnosti podľa bodu 8.13 tohto článku Dohody (neposkytnutie súčinnosti) vzniká Objednávateľovi za každý začatý deň omeškania nárok na zaplatenie zmluvnej pokuty zo strany Pôvodného poskytovateľa vo výške 3.000,- EUR (slovom: tritisíc euro). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

**Čl. IX**

**Záverečné ustanovenia**

9.1 Práva a povinnosti Zmluvných strán neupravené Dohodou sa spravujú právnym poriadkom Slovenskej republiky, najmä príslušnými ustanoveniami Obchodného zákonníka a Zákona o verejnom obstarávaní.

9.2 Akékoľvek zmeny alebo doplnenia Dohody možno vykonať len písomnou dohodou Zmluvných strán vo forme písomného a očíslovaného dodatku k Dohode.

9.3 Ak sa táto Dohoda v ktorejkoľvek časti stane neplatnou alebo zanikne iným spôsobom, nemá to vplyv na platnosť zostávajúcich ustanovení tejto Dohody a Dohoda je v zvyšnej časti naďalej platná, pričom Zmluvné strany nahradia neplatné ustanovenie novým ustanovením, ktoré je mu z hospodárskeho hľadiska najbližšie.

9.4 Dohoda je vyhotovená v 4rovnopisoch v slovenskom jazyku, z ktorých každý je považovaný za originál. Objednávateľ obdrží 3 rovnopisy a Poskytovateľ 1 rovnopis.

9.5 Táto Dohoda nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občiansky zákonník v znení neskorších predpisov. Zmluvné strany berú na vedomie, že Dohoda je povinne zverejňovanou zmluvou v Centrálnom registri zmlúv podľa § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a bude voľne prístupná k nahliadnutiu tretím osobám prostredníctvom siete internet v Centrálnom registri zmlúv.

9.6 Neoddeliteľnú súčasť Dohody tvoria nasledovné prílohy:

Príloha č. 1 – Rámcová špecifikácia Služieb,

Príloha č. 2 – Zoznam Expertov,

Príloha č. 3 – Kritéria na určenie odplaty,

Prílohe č. 4 – Zoznam subdodávateľov.

9.7 Zmluvné strany vyhlasujú, že si Dohodu prečítali, porozumeli jej obsahu a potvrdzujú, že Dohoda vyjadruje ich slobodnú a vážnu vôľu. Zmluvné strany zároveň vyhlasujú, že Dohodu neuzavierajú v tiesni, za nápadne nevýhodných podmienok, ani v omyle a že ich zmluvná voľnosť nebola žiadnym spôsobom obmedzená.

|  |  |  |
| --- | --- | --- |
| V Bratislave dňa: |  | V [**●**] dňa: [**●**] |
| Za Objednávateľa: |  | Za Poskytovateľa: |
|  |  |  |
| [**●**] |  | [**●**] |

**Príloha č. 1**

***Rámcová špecifikácia Služieb***

[uvedená príloha bude zodpovedať opisu predmetu zákazky podľa prílohy č. 1 Opis predmetu zákazky súťažných podkladov – Podrobný opis predmetu zákazky, 1. časť – Vedecko-technická podpora Úradu jadrového dozoru Slovenskej republiky pri spúšťaní 3. bloku Mochovce]

**Príloha č. 2**

**Zoznam Expertov**

[uvedená príloha bude zodpovedať zoznamu expertov predložených Poskytovateľom vo Verejnom obstarávaní vo vzťahu k predmetu zákazky - 1. časť – Vedecko-technická podpora Úradu jadrového dozoru Slovenskej republiky pri spúšťaní 3. bloku Mochovce]

**Príloha č. 3**

***Kritériá na určenie odplaty***

[uvedená príloha bude zodpovedať vzoru uvedenému v prílohe č. 2 Vzor štruktúrovaného rozpočtu ceny v súťažných podkladoch vo vzťahu k predmetu zákazky - 1. časť – Vedecko-technická podpora Úradu jadrového dozoru Slovenskej republiky pri spúšťaní 3. bloku Mochovce]

**Príloha č. 4**

***Zoznam subdodávateľov***

|  |  |  |
| --- | --- | --- |
| **Obchodné meno subdodávateľa** | **Identifikácia subdodávateľa (sídlo a IČO)** | **Oblasť pôsobenia subdodávateľa vzhľadom na poskytovanie Služieb podľa príslušného registra (napr. obchodný register, živnostenský register)** |
| [●] | [●] | [●] |
| [●] | [●] | [●] |

Návrh Rámcovej dohody – 2.časť

**RÁMCOVÁ DOHODA O POSKYTOVANÍ SLUŽIEB Č. \_\_\_\_\_\_\_**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) (ďalej len „**Dohoda**“) medzi:

**Zmluvnými stranami:**

**Objednávateľ:**

**Názov organizácie: Úrad jadrového dozoru Slovenskej republiky**

Sídlo: Bajkalská 27, 820 07 Bratislava

IČO: 30 844 185

DIČ: 2020 8692 24

V mene ktorého koná: **[•]**

Zodpovedná osoba za vecné plnenie: **[•]**

Bankové spojenie: Štátna pokladnica

IBAN: SK98 8180 0000 0070 0006 1905

 (ďalej len „**Objednávateľ**“)

a

**Poskytovateľ:**

**Obchodné meno:[•]**

Sídlo:**[•]**

IČO:**[•]**

DIČ:**[•]**

IČ DPH:

Zapísaný:**[•]**

V mene ktorej koná:**[•]**

Zodpovedná osoba za vecné plnenie: **[•]**

Ev. č. poskytovateľa:**[•]**

Bankové spojenie:**[•]**

IBAN:

(ďalej len „**Poskytovateľ**“)

(Objednávateľ a Poskytovateľ spolu ďalej ako „**Zmluvné strany**“)

uzatvárajú túto rámcovú Dohodu nasledovne:

**Preambula**

Objednávateľ je ústredným orgánom štátnej správy pre oblasť jadrového dozoru. Objednávateľ zabezpečuje výkon štátneho dozoru nad jadrovou bezpečnosťou jadrových zariadení vrátane nakladania s rádioaktívnymi odpadmi a vyhoretým palivom a ďalšími fázami palivového cyklu, nad jadrovými materiálmi vrátane ich kontroly a evidencie, ako aj nad fyzickou ochranou jadrových zariadení a jadrových materiálov zabezpečovanou držiteľom príslušného povolenia. Zabezpečuje hodnotenie zámerov programu využitia jadrovej energie a kvality vybraných zariadení a prístrojov jadrovej techniky a záväzky Slovenskej republiky vyplývajúce z medzinárodných zmlúv týkajúce sa jadrovej bezpečnosti jadrových zariadení a nakladania s jadrovými materiálmi.

Poskytovateľ je úspešným uchádzačom vybraným Objednávateľom v súlade so Zákonom o verejnom obstarávaní vo verejnom obstarávaní s názvom predmetu zákazky: „Vedecko-technická podpora Úradu jadrového dozoru Slovenskej republiky pre 3. a 4. blok Mochovce“ (ďalej aj ako „**Verejné obstarávanie**“) v 2. časti Verejného obstarávania - Vedecko-technická podpora Úradu jadrového dozoru Slovenskej republiky počas neaktívnych skúšok 4. bloku Mochovce.

Skratky uvedené v Dohode veľkými písmenami majú význam podľa Prílohy č. 1.

**Čl. I**

**Predmet Dohody**

1.1 Predmetom Dohody je

1.1.1 záväzok Poskytovateľa zabezpečiť poskytnutie služieb Vedecko-technickej podpory Úradu jadrového dozoru Slovenskej republiky pre 3. a 4. blok Mochovce v 2. časti Verejného obstarávania - Vedecko-technická podpora Úradu jadrového dozoru Slovenskej republiky počas neaktívnych skúšok 4. bloku Mochovce v rozsahu uvedenom v bode 1.2 Dohody (ďalej len „**Služby**“) a jednotlivá služba, resp. technická asistencia pri plnení cieľov a úloh uvedená v bode 1.2 Dohody ďalej len „**Služba**“) a za podmienok stanovených v Dohode a

1.1.2 záväzok Objednávateľa zaplatiť za dodané plnenia podľa bodu 1.1.1 Dohody odplatu za podmienok stanovených v Dohode.

* 1. Služby spočívajú v zabezpečení:
		1. Podpory hodnotiacej činnosti a

1.2.2 Podpory kontrolnej činnosti.

Rámcová špecifikácia Služieb pre jednotlivé ciele a úlohy je uvedená v Prílohe č. 1 Dohody a bude spresnená v jednotlivých záväzných objednávkach v súlade s bodom 4.1 Dohody.

1.3 Poskytovateľ sa zaväzuje, že poskytne plnenie podľa tejto Dohody v súlade s „dobrou technickou praxou“ (good practice) a najvyššou možnou odbornou starostlivosťou a zároveň berie na vedomie a súhlasí, že plnenie podľa tejto Dohody alebo jeho jednotlivé časti môže byť podkladom pre rozhodovaciu činnosť Objednávateľa podľa príslušných právnych predpisov. Poskytovateľ sa zaväzuje poskytnúť plnenie vo forme určenej v jednotlivých záväzných objednávkach najmä vo forme správ, návodov, postupov alebo expertíz v písomnej forme (ďalej len „**dokumentácia**“) v troch vyhotoveniach a na dátovom nosiči v jednom vyhotovení, ak v záväznej objednávke nebude uvedené inak. Dokumentácia poskytovaná Objednávateľovi bude vyhotovená v slovenskom jazyku alebo českom jazyku.

1.4 Ak sa budú na plnení záväzkov Poskytovateľa vyplývajúcich z tejto Dohody podieľať viaceré subjekty, práva z tejto Dohody voči Objednávateľovi môže uplatňovať výlučne vedúci Poskytovateľ, ktorým je [•], so sídlom [•], IČO: [•]. Vedúci Poskytovateľ podľa predchádzajúcej vety je oprávnený vykonávať fakturáciu ceny v mene všetkých Poskytovateľov a tiež je za Poskytovateľov výlučne tento oprávnený vykonávať všetky ďalšie práva voči Objednávateľovi vyplývajúce z tejto Dohody alebo z právnych predpisov, pokiaľ táto Dohoda (vrátane príloh) v konkrétnom prípade neurčí inak. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.

1.5 Poskytovateľ sa zaväzuje mať v čase uzatvorenia tejto Dohody, ako aj po celý čas jej trvania, splnené povinnosti vyplývajúce mu zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“). Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

**Čl. II**

**Osoby oprávnené na poskytovanie Služieb**

2.1 Poskytovateľ sa zaväzuje zabezpečiť poskytovanie Služieb Objednávateľovi podľa Dohody prostredníctvom osôb určených v bode 2.2 Dohody (ďalej len „**Expert**“ alebo „**Experti**“), prostredníctvom ktorých preukazoval splnenie podmienok účasti vo Verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) Zákona o verejnom obstarávaní, a to počas doby trvania Dohody; tým nie je dotknuté oprávnenie Poskytovateľa zabezpečovať pri poskytovaní Služieb podporu Expertom aj prostredníctvom iných osôb, ktoré sú zamestnancami alebo subdodávateľmi Poskytovateľa. Akákoľvek fyzická osoba, ktorá sa akýmkoľvek spôsobom (najmä ako dodávateľ, subdodávateľ, resp. ich zamestnanec alebo spolupracujúca osoba) podieľala alebo podieľa na dostavbe jadrového zariadenia Mochovce (vypracovaním projektu konkrétneho zariadenia/systému, účasťou na realizácii takéhoto projektu alebo spracovaním postupov/programov odskúšania príslušného zariadenia/systému) a ak súčasne hodnotenie programov skúšok alebo kontrola vykonania skúšok tohto zariadenia/systému je predmetom konkrétnej Služby poskytovanej na základe tejto Dohody, táto osoba je vylúčená z poskytovania takejto konkrétnej Služby, nakoľko nie je nezávislá a nemôže sa podieľať na poskytovaní takejto konkrétnej Služby a je v konflikte záujmov; toto obmedzenie sa netýka právnických osôb, ak dokážu zabezpečiť a garantovať vylúčenie fyzickej osoby v konflikte záujmov z poskytovania Služby a akéhokoľvek vplyvu na poskytovanie Služby. Za plnenie záväzku zabezpečenia a garantovania vylúčenia fyzickej osoby podľa predchádzajúcej vety zodpovedá Poskytovateľ. Preukázanie nezávislosti osôb podieľajúcich sa na poskytovaní Služieb podľa tohto bodu Dohody je možné dokladovať odkazom na príslušné ustanovenia systému manažérstva kvality Poskytovateľa alebo jeho subdodávateľa, ktoré takúto nezávislosť potvrdzujú; Poskytovateľ na požiadanie Objednávateľa najneskôr do 5 kalendárnych dní preukáže Objednávateľovi nezávislosť osôb podieľajúcich sa na poskytovaní Služieb.

* 1. Experti podľa bodu 2.1 Dohody sú uvedení v Prílohe č. 2 Dohody. Poskytovateľ vyhlasuje, že Experti budú schopní (i) samostatného pohybu po jadrových zariadeniach, (ii) vykonávania práce v kontrolovanom pásme jadrových zariadení a (iii) vykonávania práce v zmenovej prevádzke. Poskytovateľ kedykoľvek na požiadanie Objednávateľa do 10 kalendárnych dní od požiadania písomne preukáže Objednávateľovi skutočnosti podľa predchádzajúcej vety potvrdením od prevádzkovateľa daného jadrového zariadenia.
	2. Ak podľa Záväznej objednávky v zmysle bodu 4.1 Dohody vyplýva, že má Službu poskytnúť Expert, v odôvodnených prípadoch dočasnej nemožnosti poskytovania Služby Expertom zapríčinenej vyššou mocou môže byť daná Služba dočasne poskytnutá aj prostredníctvom iných fyzických osôb, ako sú Experti, a to za predpokladu, že

2.3.1 táto fyzická osoba spĺňa požiadavky odbornej spôsobilosti na minimálne rovnakej úrovni ako pôvodný Expert, ktorú Poskytovateľ preukázal pri nahrádzanom alebo doplňovanom Expertovi v rámci splnenia podmienok účasti vo Verejnom obstarávaní, a to vo forme a spôsobom určeným vo Verejnom obstarávaní; ak má táto fyzická osoba poskytovať Služby namiesto niektorého z Expertov, Poskytovateľ na výzvu Objednávateľa do 10 kalendárnych dní preukáže odbornú spôsobilosť dokladmi požadovanými na preukázanie odbornej spôsobilosti pre daného Experta vo Verejnom obstarávaní a zároveň

2.3.2 táto fyzická osoba bola vopred písomne odsúhlasená Objednávateľom podľa jeho vlastného uváženia.

2.4 Poskytovateľ sa zaväzuje, že Experti poskytnú Služby podľa Dohody, v súlade s jej podmienkami a s vynaložením všetkej odbornej starostlivosti. Ustanovenia Dohody týkajúce sa Expertov sa v rovnakom rozsahu vzťahujú aj na iné osoby uvedené v bode 2.3 Dohody, ktoré Poskytovateľ na plnenie Dohody s písomným súhlasom Objednávateľa použil, ako i iné osoby uvedené v bode 2.1 Dohody.

2.5 Poskytovateľ je oprávnený natrvalo vymeniť osobu uvedenú ako Expert za inú fyzickú osobu alebo doplniť ďalšiu fyzickú osobu na pozíciu Experta podľa zaradenia uvedeného v Prílohe č. 2 Dohody iba s vopred daným písomným súhlasom Objednávateľa; doplnená a Objednávateľom odsúhlasená fyzická osoba môže pôsobiť pri poskytovaní Služieb ako Expert popri pôvodnom Expertovi. Poskytovateľ musí spolu s písomnou žiadosťou o udelenie súhlasu podľa predchádzajúcej vety Objednávateľovi preukázať, že navrhovaný nový Expert spĺňa požiadavky odbornej spôsobilosti na minimálne rovnakej úrovni ako pôvodný Expert, ktorú Poskytovateľ preukázal pri nahrádzanom alebo doplňovanom Expertovi v rámci splnenia podmienok účasti vo Verejnom obstarávaní, a to vo forme a spôsobom určeným vo Verejnom obstarávaní.Doplnenie ďalšej fyzickej osoby na pozíciu Experta nemá žiaden vplyv na výšku odplaty podľa Čl. III tejto Dohody.

2.6 Poskytovateľ zodpovedá za činnosti, výstupy a služby Expertov, iných osôb uvedených v Článku II. Dohody alebo akýchkoľvek tretích osôb v plnom rozsahu tak, akoby ich vykonával sám. Bez vopred daného písomného odsúhlasenia v súlade s bodom 2.3.2 alebo bodom 2.5 Dohody nie je Poskytovateľ oprávnený poskytovať Služby prostredníctvom iných osôb.; vopred daný písomný súhlas Objednávateľa nie je potrebný pre poskytovanie Služieb Expertami uvedenými v Prílohe č. 2 Dohody v čase uzatvorenia Dohody.

2.7 Ak Poskytovateľ poruší akýkoľvek zo svojich záväzkov uvedených v Čl. II Dohody, je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou a ani iná zodpovednosť Poskytovateľa, ktorá môže byť voči nemu vyvodená podľa všeobecne záväzných právnych predpisov platných v Slovenskej republike. Objednávateľ je oprávnený domáhať sa aj náhrady škody presahujúcej zmluvnú pokutu.

2.8 Ak počas poskytovania Služby bude mať Objednávateľ podozrenie o spôsobilosti ktoréhokoľvek Experta poskytovať Službu napriek jeho preukázanej kvalifikácii, Poskytovateľ na požiadanie Objednávateľa zabezpečí, aby sa v termíne určenom Objednávateľom Experti podieľajúci sa na poskytovaní Služieb podrobili previerkam ich odbornej úrovne. Podmienky vykonania previerky a Expertov povinných podrobiť sa previerkam určí Objednávateľ. Výsledkom previerky pre daného Experta bude hodnotenie známkou – „vyhovel“ (v prípade úspešného absolvovania previerky) alebo známkou „nevyhovel“ (v prípade neúspešného absolvovania previerky). Ak bude daný Expert podrobený previerke hodnotený známkou „nevyhovel“, Poskytovateľ je povinný bezodkladne zabezpečiť náhradného Experta; ustanovenie bodu 2.5 Dohody sa použije primerane.

2.9 Poskytovateľ je oprávnený zadať plnenie podľa tejto Dohody alebo jeho časť ďalším čiastkovým Poskytovateľom (ďalej len „**subdodávateľ**“). V takomto prípade Poskytovateľ zodpovedá rovnako akoby Dohodu plnil sám.

2.10 Ak Poskytovateľ použije na plnenie tejto Dohody subdodávateľov, o ktorých má vedomosť v čase podpisu tejto Dohody, tvorí ich zoznam Prílohu č. 4 tejto Dohody. Poskytovateľ je povinný Objednávateľa písomne požiadať o zmenu subdodávateľov uvedených v Prílohe č. 4 tejto Zmluvy, a to bezodkladne. Poskytovateľ je oprávnený použiť iných subdodávateľov ako uvedených v Prílohe č. 4 tejto Dohody výlučne, ak Objednávateľ túto zmenu písomne odsúhlasí.

2.11 Poskytovateľ zodpovedá za odbornú starostlivosť pri výbere subdodávateľa, ako aj za plnenia vykonané a zabezpečené na základe zmluvy o subdodávke.

2.12 Poskytovateľ je povinný zabezpečiť, aby mal subdodávateľ v čase uzatvorenia tejto Dohody, ako aj po celý čas jej trvania, splnené povinnosti vyplývajúce mu zo Zákona o registri partnerov verejného sektora. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

2.13 Pre vylúčenie pochybností, v prípade aktualizácie Prílohy č. 4, t. j. zmena údajov o subdodávateľoch, resp. zmena alebo doplnenie subdodávateľa, ako ani v prípade aktualizácie Prílohy č. 2, t. j. zmena údajov o Expertoch, resp. zmena alebo doplnenie Experta v súlade s týmto článkom Dohody, nie je potrebné vyhotoviť dodatok k tejto Dohode.

**Čl. III**

**Odplata za poskytnuté Služby a platobné podmienky**

3.1 Odplata za poskytnutie Služieb pozostáva z čiastkových odplát určených podľa sadzieb za osobohodinu poskytovania Služieb uvedených v Prílohe č. 3 Dohody a určí sa ako súčin osobohodín a príslušných sadzieb za osobohodiny poskytovania Služieb. Osobohodinou podľa predchádzajúcej vety sa na účely plnenia tejto Dohody rozumie jedna hodina Experta strávená poskytovaním Služby (ďalej len „**Osobohodina**“). Objednávateľ uhradí Poskytovateľovi odplatu len za Služby, ktoré mu budú riadne poskytnuté v súlade s Dohodou a ich poskytnutie bude potvrdené zástupcom Objednávateľa spôsobom určeným v tejto Dohode. Celková odplata za poskytnutie Služieb bude najviac vo výške **1.416.600,-** **EUR** (slovom jedenmiliónštyristošestnásťtisícšesťsto euro) bez DPH (ďalej len „**Celková odplata**“). Pre vylúčenie pochybností Zmluvné strany zhodne vyhlasujú, že výška Celkovej odplaty a predpokladaný rozsah osobohodín podľa Prílohy č. 3 Dohody sú stanovené na základe kvalifikovaného odhadu Objednávateľa. Rozsah Objednávateľom skutočne objednaných Služieb na základe tejto Dohody závisí od skutočných potrieb Objednávateľa. Objednávateľ si preto vyhradzuje právo predpokladaný rozsah Služieb nevyčerpať. Poskytovateľovi nevzniká nárok na odobratie predpokladaného rozsahu Služieb ani na úhradu rozdielu medzi predpokladaným a skutočne objednaným rozsahom Služieb, ani akýkoľvek iný nárok (vrátane nárokov na náhradu skutočnej škody alebo ušlého zisku). Poskytovateľ bude plnenie predmetu tejto Dohody realizovať podľa skutočných potrieb Objednávateľa na základe objednávok, fakturovanie a platenie bude vykonávať podľa skutočne poskytnutých Služieb, ktoré budú riadne dodané Objednávateľovi v súlade s touto Dohodou.

3.2 K výške odplaty za poskytnutie Služieb bude pripočítaná príslušná sadzba dane z pridanej hodnoty podľa všeobecne záväzných právnych predpisov v čase vzniku nároku na zaplatenie odplaty v súlade právnym poriadkom Slovenskej republiky vrátane medzinárodných zmlúv, ktorými je Slovenská republika viazaná.

3.3 Do odplaty za poskytovanie Služieb podľa Prílohy č. 3 sú zahrnuté všetky náklady, ktoré na strane Poskytovateľa vzniknú pri plnení Dohody alebo v súvislosti s jej plnením a odplaty uvedené v Prílohe č. 3 Dohody sú konečné. Nad rámec odplaty Poskytovateľ nie je oprávnený na úhradu akýchkoľvek nákladov alebo výdavkov vynaložených na plnenie tejto Dohody alebo v súvislosti s ňou.

3.4 Objednávateľ uhradí Poskytovateľovi odplatu za poskytnutie jednotlivých Služieb na základe faktúr vystavených Poskytovateľom po riadnom a včasnom poskytnutí Služieb potvrdenom odovzdávacím protokolom v súlade s bodom 4.2 Dohody.

3.5 Faktúra musí obsahovať náležitosti daňového dokladu v súlade so všeobecne záväznými právnymi predpismi Slovenskej republiky vrátane čísla tejto Dohody pridelené Objednávateľom a jej neoddeliteľnou prílohou musí byť odovzdávací protokol na fakturované Služby potvrdený Objednávateľom v súlade s bodom 4.2 Dohody, označenie čísla účtu Poskytovateľa na bezhotovostný prevod a pracovný výkaz s uvedením konkrétnych realizovaných prác s uvedením počtu vykonaných hodín za jednotlivé činnosti.

3.6 Splatnosť faktúry vystavenej podľa bodu 3.4 Dohody je 30 dní odo dňa jej doručenia Objednávateľovi. Ak faktúra nebude obsahovať Dohodou alebo všeobecne záväznými právnymi predpismi Slovenskej republiky stanovené náležitosti alebo prílohy alebo ak vo faktúre budú uvedené nesprávne alebo neúplné údaje, je Objednávateľ oprávnený faktúru vrátiť Poskytovateľovi bez zaplatenia v lehote jej splatnosti na opravu a Poskytovateľ je povinný faktúru bezodkladne opraviť, prípadne vystaviť novú faktúru, pričom nová doba splatnosti faktúry sa počíta odo dňa doručenia opravenej alebo novej faktúry Objednávateľovi.

3.7 Poskytovateľ sa zaväzuje riadne a včas plniť svoje záväzky, najmä finančné záväzky na úhradu odplaty za služby v rámci tejto Dohody, voči svojim subdodávateľom. Ohľadom plnenia povinností Poskytovateľa podľa predchádzajúcej vety je Objednávateľ oprávnený komunikovať priamo so subdodávateľmi. Ak Poskytovateľ nebude plniť svoje finančné záväzky voči svojim subdodávateľom podľa prvej vety tohto bodu Dohody, Objednávateľ je oprávnený ako postupník nadobudnúť postúpením od jednotlivých subdodávateľov ako postupcov ich pohľadávky voči Poskytovateľovi a následne si takto postúpené pohľadávky jednostranne započítať voči pohľadávke Poskytovateľa na zaplatenie odplaty za poskytnuté Služby, a to bez ohľadu na splatnosť započítavaných pohľadávok. Poskytovateľ sa zaväzuje, že nedohodne so subdodávateľmi také dojednanie, ktoré by bránilo postúpeniu pohľadávok podľa predchádzajúcej vety. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

3.8 Poskytovateľ je povinný písomne oznámiť zmenu bankového spojenia a čísla účtu v tvare IBAN Objednávateľovi pred zaslaním faktúry obsahujúcej zmenené bankové spojenie a číslo účtu. Poskytovateľ súhlasí, že Objednávateľ akceptuje výlučne písomné oznámenie podpísané štatutárnym zástupcom Poskytovateľa.

3.9 Objednávateľ nemešká s úhradou faktúry, ak najneskôr v posledný deň jej splatnosti dal príkaz v peňažnom ústave k jej úhrade.

**Čl. IV**

**Spôsob poskytovania Služieb**

4.1 Služby budú poskytované na základe jednotlivých objednávok zadávaných nasledovným spôsobom:

a) Objednávateľ zadá Poskytovateľovi predbežnú objednávku na poskytnutie Služby, obsahujúcu:

aa) špecifikáciu Služby;

ab) spôsob a formu poskytnutia Služby;

ac) zoznam osôb (Expertov), ktoré sa budú podieľať na poskytovaní Služby;

ad) predpokladaný čas trvania poskytovania Služby v Osobohodinách a špecifikáciu sadzieb za Osobohodinu v členení podľa Expertov navrhovaných na poskytovanie príslušnej Služby;

ae) miesto poskytovania Služby;

af) termín splnenia záväzku poskytnúť Službu.

b) Najneskôr do 7 kalendárnych dní od predloženia predbežnej objednávky podľa písm. a) vyššie Poskytovateľ písomne (i) schváli predloženú predbežnú objednávku alebo (ii) vznesie odôvodnené pripomienky a doplňujúce požiadavky k predloženej predbežnej objednávke. Ak Poskytovateľ vznesie pripomienky a doplňujúce požiadavky k predloženej predbežnej objednávke, Objednávateľ preskúma ich opodstatnenosť a v prípade, že ich bude považovať za opodstatnené, zapracuje ich do predloženej predbežnej objednávky a opätovne ju predloží Poskytovateľovi; ak Objednávateľ nebude považovať pripomienky Poskytovateľa za opodstatnené, písomne oznámi Poskytovateľovi, že trvá na poskytnutí Služby podľa pôvodnej predbežnej objednávky. Predbežná objednávka schválená Poskytovateľom alebo prepracovaná Objednávateľom na základe pripomienok Poskytovateľa alebo na ktorom Objednávateľ trvá napriek pripomienkam Poskytovateľa je záväzná pre poskytnutie Služby (ďalej len „**Záväzná objednávka**“). Obsah Záväznej objednávky je možné meniť len v súlade s písm. c) alebo d) tohto bodu 4.1 Dohody.

c) Špecifikácia Služby podľa písm. a) vyššie ako aj termín splnenia záväzku v Záväznej objednávke sú pre poskytnutie Služby záväzné, ak vzhľadom na odôvodnené okolnosti vzniknuté pri poskytovaní Služby Poskytovateľ písomne nepožiada Objednávateľa o zmenu špecifikácie Služby alebo termínu splnenia záväzku poskytnúť Službu. Ak Objednávateľ Poskytovateľovej žiadosti podľa prechádzajúcej vety vyhovie, platí, že Poskytovateľ je oprávnený poskytnúť Službu podľa zmenenej špecifikácie uvedenej v Poskytovateľovej žiadosti, resp. zmenenom termíne splnenia záväzku poskytnúť Službu. Ak sa Objednávateľ v lehote 7 kalendárnych dní odo dňa doručenia žiadosti podľa prvej vety tohto písm. c) nevyjadrí alebo sa vyjadrí, že nesúhlasí so zmenenou špecifikáciou, resp. zmenou termínu splnenia, Poskytovateľ je povinný poskytnúť Službu podľa špecifikácie a v termíne, ako je uvedené v Záväznej objednávke.

d) Akýkoľvek obsah Záväznej objednávky môžu Zmluvné strany meniť písomnou formou prostredníctvom zodpovedných osôb za vecné plnenie podľa Čl. VII bod 7.2 Dohody. Ak Objednávateľ predloží písomne Poskytovateľovi návrh na zmenu Záväznej objednávky a Poskytovateľ sa do 5 kalendárnych dní odo dňa predloženia tohto návrhu vyjadrí, že súhlasí s návrhom zmeny Záväznej objednávky, Poskytovateľ je povinný poskytnúť Službu podľa zmenenej Záväznej objednávky; inak je Poskytovateľ povinný poskytnúť danú Službu podľa pôvodnej Záväznej objednávky.

4.2 Službu poskytne Poskytovateľ v súlade s Dohodou a Záväznou objednávkou. Pri poskytovaní Služby je Poskytovateľ povinný zabezpečiť, aby sa pre každého Experta podieľajúceho sa na poskytovaní Služby viedol pracovný výkaz. Splnenie záväzku Poskytovateľa poskytnúť Službu v súlade s Dohodou potvrdí Objednávateľ prostredníctvom osoby uvedenej v bode 7.2.1 Dohody v písomnom odovzdávacom protokole obsahujúcom najmä špecifikáciu Osobohodín poskytovania Služieb a všetky pracovné výkazy Expertov podieľajúcich na poskytovaní Služby. Ku každej Záväznej objednávke po poskytnutí Služby bude spísaný osobitný odovzdávací protokol. Spolu s odovzdávacím protokolom Poskytovateľ odovzdá Objednávateľovi v mieste sídla Objednávateľa alebo inom mieste určenom Objednávateľom písomnú dokumentáciu v troch vyhotoveniach a zároveň dátový nosič v jednom vyhotovení a iné predmety súvisiace s poskytnutím Služby, ak tieto neboli Objednávateľovi už odovzdané pri poskytovaní Služby na základe písomného potvrdenia. Objednávateľ je oprávnený odmietnuť potvrdiť odovzdávací protokol, ak Služba nebola poskytnutá riadne v súlade s Dohodou a Záväznou objednávkou.

4.3 Objednávateľ je oprávnený vykonať kontrolu plnenia Dohody Poskytovateľom, resp. subdodávateľmi v kontrolných dňoch, v rámci ktorej skontroluje stav plnenia Dohody Poskytovateľom, resp. subdodávateľmi a vedenie pracovných výkazov Expertov podieľajúcich sa na poskytovaní Služby. Poskytovateľ, resp. subdodávatelia sú povinní strpieť výkon kontroly. Kontrolné dni sa vykonajú v termínoch určených Objednávateľom. Objednávateľ oznámi Poskytovateľovi termín kontrolného dňa najmenej 10 kalendárnych dní vopred. Poskytovateľ Objednávateľovi poskytne najneskôr 5 kalendárnych dní pred kontrolným dňom písomne všetky informácie potrebné na riadne vykonanie kontroly v rámci daného kontrolného dňa. Objednávateľ je oprávnený vyzvať Poskytovateľa aj mimo kontrolných dní, aby mu do 5 kalendárnych dní zabezpečil a predložil na kontrolu pracovné výkazy Expertov podieľajúcich sa na poskytovaní Služby. Porušenie záväzku Poskytovateľa alebo subdodávateľa strpieť výkon kontroly podľa tohto bodu Dohody znamená podstatné porušenie Dohody Poskytovateľom.

4.4 Poskytovanie Služieb je Poskytovateľ povinný zabezpečiť podľa pokynov Objednávateľa a v súlade so záujmami Objednávateľa, ktoré sú mu známe alebo ktoré mu vzhľadom na okolnosti pri vynaložení všetkej odbornej starostlivosti mali byť známe alebo ktoré mal Poskytovateľ poznať v súlade s príslušnými právnymi predpismi. Poskytovateľ je povinný Objednávateľa upozorniť bez zbytočného odkladu na vecnú nesprávnosť alebo nepresnosť pokynov Objednávateľa alebo na také pokyny, ktoré bránia naplneniu účelu Dohody. Poskytovateľ je ďalej povinný bez zbytočného odkladu oznámiť Objednávateľovi všetky okolnosti, ktoré zistil pri poskytovaní Služieb a ktoré môžu mať vplyv na zmenu pokynov Objednávateľa.

4.5 Poskytovateľ je povinný chrániť a presadzovať práva a záujmy Objednávateľa, konať pri tom so všetkou odbornou starostlivosťou.

4.6 Poskytovateľ sa zaväzuje bez zbytočného odkladu potom, ako sa o tom dozvedel, informovať Objednávateľa o akýchkoľvek okolnostiach dôležitých pre riadne poskytovanie Služieb a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi. Objednávateľ je oprávnený zadať Poskytovateľovi pokyn, ktorým spresní alebo zmení rozsah poskytovanej Služby a Poskytovateľ je povinný zabezpečiť, aby daná Služba bola poskytnutá v tomto spresnenom alebo zmenenom rozsahu.

4.7 Poskytovateľ je povinný prostredníctvom osôb podieľajúcich sa na plnení Dohody uvedených v Čl. II Dohody zúčastňovať sa na rokovaniach alebo pracovných stretnutiach organizovaných Objednávateľom, ktoré sa týkajú poskytovaných Služieb a na ktorých vyžaduje Objednávateľ účasť konkrétnych osôb podieľajúcich sa plnení Dohody za Poskytovateľa.

4.8 Poskytovateľ sa zaväzuje poskytovať Objednávateľovi včasné, pravdivé a úplné informácie a predkladať listinné materiály a ďalšie podklady v elektronickej forme potrebné k riadnemu poskytovaniu Služieb.

4.9 Poskytovateľ, Experti, subdodávatelia, iné osoby alebo akékoľvek tretie osoby podieľajúce sa na plnení Dohody sú povinné spolupracovať s akýmikoľvek expertmi alebo inými odborníkmi určenými Objednávateľom a podľa ich pokynov. Za účelom podľa predchádzajúcej vety a plnenia záväzkov poskytovať Služby v súlade s požiadavkami Objednávateľa, Objednávateľ operatívne určí a zostaví pracovné skupiny z osôb na strane Objednávateľa a osôb na strane Poskytovateľa a tiež určí náplň a spôsob fungovania týchto pracovných skupín.

4.10 Objednávateľ je povinný bez zbytočného odkladu poskytnúť Poskytovateľovi súčinnosť potrebnú pre poskytovanie Služieb. Objednávateľ sa zaväzuje odovzdať Poskytovateľovi všetky dokumenty a informácie, ktoré sú potrebné na poskytovanie Služieb, pokiaľ z povahy týchto dokumentov/informácií nevyplýva, že ich má obstarať Poskytovateľ. Poskytovateľ je povinný po ukončení Dohody odovzdať bez zbytočného odkladu Objednávateľovi všetky veci, ktoré od neho prevzal pri poskytovaní Služieb.

4.11 Poskytovateľ zodpovedá Objednávateľovi za škodu, ktorú mu spôsobil v súvislosti s poskytovaním Služieb podľa Záväznej objednávky bez ohľadu na zavinenie; rovnako Poskytovateľ v plnej miere zodpovedá za škody spôsobené Expertmi, subdodávateľmi alebo inými osobami alebo akoukoľvek treťou osobou, ktoré použil na plnenie Dohody.

4.12 Ak sa Poskytovateľ dostane do omeškania s plnením svojho záväzku poskytnúť Službu, je povinný Objednávateľovi zaplatiť zmluvnú pokutu vo výške 0,1 % z odplaty za Službu bez DPH, s ktorej poskytnutím je Poskytovateľ v omeškaní, určenej vo výške podľa predpokladaného času trvania poskytovania Služby v Osobohodinách a špecifikácie sadzieb za Osobohodinu podľa bodu 4.1 písm. a) podpísmeno ad) Dohody, a to za každý i začatý kalendárny deň omeškania až do potvrdenia odovzdávacieho protokolu podľa bodu 4.2 Dohody, najviac do výšky 50 % z odplaty za Službu bez DPH, s ktorej poskytnutím je Poskytovateľ v omeškaní, určenej vo výške podľa predpokladaného času trvania poskytovania Služby v Osobohodinách a špecifikácie sadzieb za Osobohodinu podľa bodu 4.1 písm. a) podpísmeno ad) Dohody. Ak Poskytovateľ znemožní výkon oprávnenia Objednávateľa vykonať kontrolu plnenia Dohody podľa bodu 4.3 Dohody, Poskytovateľ je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou. Objednávateľ je oprávnený domáhať sa aj náhrady škody presahujúcej zmluvnú pokutu.

4.13 Poskytovateľ sa zaväzuje poskytovať Službu v slovenskom alebo českom jazyku, a to v ústnej i písomnej forme. Pokiaľ bude Poskytovateľ požadovať prítomnosť tlmočníkov, resp. výkon jeho činností si bude vyžadovať prekladateľské alebo tlmočnícke služby, náklady na tieto prekladateľské alebo tlmočnícke služby, ako aj všetky ostatné náklady s tým spojené bude znášať Poskytovateľ bez nároku na navýšenie odplaty podľa Čl. III bod 3.1 Dohody. Na požiadanie Objednávateľa alebo po písomnom schválení Objednávateľom môže Poskytovateľ viesť písomnú a ústnu komunikáciu aj v inom jazyku schválenom Objednávateľom.

4.14 Zmluvné strany vyhlasujú, že pokiaľ príslušné právne predpisy neustanovia inak, výsledky činnosti Poskytovateľa podľa Dohody alebo Záväznej objednávky nebudú predmetom práva duševného vlastníctva. Ak v zmysle platných všeobecne záväzných právnych predpisov Slovenskej republiky výsledok činnosti Poskytovateľa podľa Dohody alebo Záväznej objednávky (vrátane jeho zamestnancov, subdodávateľov, iných osôb alebo akýchkoľvek tretích osôb, ktoré na plnenie Dohody použil) bude chránený ako autorské dielo, momentom prevzatia Služby podľa bodu 4.2 Dohody Poskytovateľ udeľuje výhradne Objednávateľovi v neobmedzenom rozsahu súhlas na akékoľvek všeobecne záväznými právnymi predpismi dovolené použitie tohto autorského diela alebo jeho časti podľa § 19 ods. 4 Autorského zákona vrátane použitia diela alebo jeho časti na rozhodovaciu činnosť Objednávateľa. Poskytovateľ udeľuje súhlas podľa predchádzajúcej vety po dobu trvania autorských práv (ďalej len „**výhradná licencia**“). Odplata za poskytnutie výhradnej licencie je súčasťou odplaty danej Služby. Objednávateľ v rozsahu výhradnej licencie je oprávnený udeliť tretím osobám sublicenciu, ako aj postúpiť licenciu na tretiu osobu. Za nároky akýchkoľvek tretích osôb z dôvodu prevodu licenčných práv na Objednávateľa zodpovedá Poskytovateľ.

4.15 Akýkoľvek hmotne zachytený výsledok činnosti Poskytovateľa podľa tejto Dohody alebo jeho časť sa stáva po jeho prevzatí Objednávateľom vlastníctvom Objednávateľa.

4.16 Poskytovateľ nie je oprávnený akékoľvek plnenia poskytnuté podľa tejto Dohody alebo akýkoľvek hmotne zachytený výsledok činnosti Poskytovateľa podľa tejto Dohody alebo jeho časť poskytnúť akýmkoľvek tretím osobám.

4.17 Poskytovateľ vyhlasuje, že je poistený pre prípad zodpovednosti za škodu spôsobenú pri poskytovaní Služieb. Poskytovateľ predloží Objednávateľovi do 15 dní od uzavretia Dohody uzavretú platnú a účinnú poistnú zmluvu na poistenie zodpovednosti za škodu vzniknutú v súvislosti s poskytovaním Služieb na minimálnu poistnú sumu 1.000.000,- EUR (slovom: jeden milión eur) a preukáže, že má uhradené poistné za obdobie podľa predmetnej poistnej zmluvy a zaväzuje sa toto poistné krytie udržiavať najmenej počas trvania Dohody. Poskytovateľ je povinný kedykoľvek a bez zbytočného odkladu predložiť Objednávateľovi originál potvrdenia o zaplatení poistného za príslušné obdobie a príslušnej poistnej zmluvy a odovzdať mu kópie z týchto dokladov. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

4.18 Poskytovateľ nie je oprávnený postúpiť pohľadávky na finančné plnenie ani akékoľvek iné práva vyplývajúce z Dohody alebo vzniknuté na základe plnenia tejto Dohody bez predchádzajúceho písomného súhlasu Objednávateľa ani použiť ich ako záloh.

**Čl. V**

**Ochrana dôverných informácií**

5.1 Poskytovateľ sa voči Objednávateľovi zaväzuje, že

5.1.1 všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe, jemu odovzdané, poskytnuté, sprístupnené alebo akýmkoľvek iným spôsobom získané od Objednávateľa alebo iných osôb spolupracujúcich na plnení Dohody alebo v akejkoľvek súvislosti s ňou, vrátane citlivých informácií a utajovaných skutočností vzniknutých alebo postúpených pri plnení Dohody alebo s ktorými bol Poskytovateľ oboznámený pri plnení Dohody (ďalej spolu len „**Dôverné informácie**“), bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou alebo odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na realizáciu plnenia Dohody, nevyužije ich vo svoj vlastný prospech, ani v prospech akejkoľvek tretej osoby, ani ich nebude používať v rozpore s týmto vyhlásením a ani žiadne z Dôverných informácií neodovzdá, ani neposkytne inej osobe, a to počas, aj po ukončení Dohody, a že okamžite po ukončení Dohody vymaže, zničí, prípadne spraví nepoužiteľnými všetky Dôverné informácie;

5.1.2 zabezpečí riadne a včasné utajenie a zachovávanie mlčanlivosti o Dôverných informáciách v rozsahu podľa bodu 5.1.1 Dohody aj u svojich zamestnancov, Expertov, iných osôb, subdodávateľov alebo akýchkoľvek tretích osôb podieľajúcich sa na plnení Dohody;

5.1.3 s Dôvernými informáciami bude nakladať ako s predmetom obchodného tajomstva Objednávateľa.

5.2 Ak ide o poskytnutie Dôverných informácií štátnemu orgánu alebo inej osobe oprávnenej podľa zákona ich požadovať a ak by odmietnutie poskytnutia Dôverných informácií bolo porušením povinnosti podľa všeobecne záväzných právnych predpisov platných v Slovenskej republike, Poskytovateľ je oprávnený poskytnúť Dôverné informácie v nevyhnutnom rozsahu štátnemu orgánu alebo inej tretej osobe oprávnenej podľa zákona ich požadovať, a to len spôsobom a postupom stanoveným podľa všeobecne záväzných právnych predpisov platných v Slovenskej republike. O poskytnutí podľa predchádzajúcej vety je Poskytovateľ povinný Objednávateľa bezodkladne písomne informovať.

5.3 Ak Poskytovateľ poruší niektorý zo svojich záväzkov podľa bodu 5.1 Dohody, je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou a ani iná zodpovednosť Poskytovateľa, ktorá môže byť voči nemu vyvodená podľa všeobecne záväzných právnych predpisov platných v Slovenskej republike. Objednávateľ je oprávnený domáhať sa aj náhrady škody presahujúcej zmluvnú pokutu.

5.4 Zmluvné strany berú na vedomie, že pri plnení tejto Zmluvy Poskytvateľom môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Dohody ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „**zákon o ochrane osobných údajov**“), ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov), (ďalej len „**Nariadenie GDPR**“). Poskytovateľ je povinný do 10 kalendárnych od požiadania Objednávateľom predložiť písomné súhlasy na spracovanie osobných údajov dotknutých osôb, ktorých osobné údaje budú spracovávané pri plnení záväzkov z tejto Dohody a to v rozsahu a forme určenej Objednávateľom.

**Čl. VI**

**Zodpovednosť za vady**

6.1 Poskytovateľ zodpovedá za vady poskytnutých Služieb do 24 mesiacov odo dňa podpisu odovzdávacieho protokolu podľa bodu 4.2 Dohody.

6.2 Vadou na účely tohto Čl. VI Dohody sa rozumie, ak Služba nebola Poskytovateľom Objednávateľovi poskytnutá riadne a včas v súlade s Dohodou a Záväznou objednávkou, najmä ak pri poskytovaní Služieb bol porušený akýkoľvek zo záväzkov vyplývajúcich Poskytovateľovi z Dohody alebo Záväznej objednávky alebo ak dokumentácia alebo dátové nosiče dodané spolu s poskytnutou Službou sú neúplné, nedostatočné, vzájomne si odporujúce alebo zmätočné alebo sú v zlej technickej kvalite neumožňujúcej ich riadne používanie obvyklým spôsobom.

6.3 Objednávateľ je oprávnený po zistení vady písomne vyzvať Poskytovateľa na jej odstránenie a Poskytovateľ je povinný bezodkladne, najneskôr do 10 kalendárnych dní vadu odstrániť. Objednávateľ vo výzve podľa predchádzajúcej vety špecifikuje vadu, ktorú má Poskytovateľ odstrániť.

6.4 Ak je Poskytovateľ v omeškaní s plnením svojho záväzku odstrániť vadu, je povinný Objednávateľovi zaplatiť zmluvnú pokutu vo výške 0,1 % z odplaty za Službu bez DPH zo Záväznej objednávky, ktorá bola poskytnutá s vadami, a to za každý i začatý kalendárny deň omeškania až do riadneho odstránenia vád, najviac do výšky 50 % z odplaty za Službu bez DPH, ktorá bola poskytnutá s vadami. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou.

**Čl. VII**

**Komunikácia a doručovanie**

7.1 Zmluvné strany sú oprávnené spolu komunikovať písomne, telefonicky, emailom alebo akoukoľvek inou formou. Fakturácia za Služby, zmena bankového spojenia čísla a účtu v tvare IBAN Poskytovateľa podľa Čl. III bod 3.8, zmena zodpovednej osoby za vecné plnenie Objednávateľa alebo Poskytovateľa podľa tohto článku Dohody, odstúpenie od Dohody a výpoveď Dohody musia byť vykonané vždy písomne spôsobom doručenia uvedeným v bode 7.3 Dohody.

7.2 Vo veciach poskytovania Služieb sú kontaktnými adresami a kontaktnými osobami nižšie uvedené zodpovedné osoby za vecné plnenie:

7.2.1 za Objednávateľa:

Titul, meno a priezvisko a jej funkcia: **[•]**

Tel.: **[•]**

E-mail: **[•]**

7.2.2 za Poskytovateľa:

Titul, meno a priezvisko a jej funkcia: **[•]**

Tel.: **[•]**

E-mail: **[•]**

Vo veciach poskytovania Služieb pri riešení jednotlivých úloh môžu Zmluvné strany komunikovať prostredníctvom Expertov (za Poskytovateľa) a Objednávateľom určených osôb prostredníctvom zodpovednej osoby za vecné plnenie podľa podbodu 7.2.1 Dohody (za Objednávateľa). Odovzdávací protokol o poskytnutí Služieb sú oprávnené podpísať iba zodpovedné osoby za vecné plnenie uvedené v podbodoch 7.2.1 a 7.2.2 Dohody alebo iné osoby Zmluvnou stranou písomne splnomocnené a oznámené druhej Zmluvnej strane; v prípade Poskytovateľa je to štatutárny orgán a v prípade Objednávateľa predsedníčka úradu, v jej neprítomnosti podpredseda úradu, ak sa Zmluvné strany písomne nedohodnú inak.

Zmluvné strany sú oprávnené jednostranným písomným oznámením podpísaným štatutárnym orgánom adresovaným druhej Zmluvnej strane natrvalo zmeniť zodpovedné osoby za vecné plnenie a ich kontaktné údaje uvedené v podbodoch 7.2.1 a 7.2.2 tohto článku Dohody vyššie bez potreby uzatvorenia dodatku k tejto Dohode; zmena je účinná voči druhej Zmluvnej strane doručením písomného oznámenia.

7.3 Písomnosť doručovaná medzi Zmluvnými stranami na základe Dohody sa považuje za doručenú

7.3.1 dňom jej prevzatia;

7.3.2 v prípade odopretia jej prevzatia, dňom, keď jej prevzatie bolo odopreté;

7.3.3 ak adresát nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia na pošte, i keď sa adresát o jej uložení nedozvedel;

7.4.4 ak nie je možné doručiť adresátovi písomnosť na adresu uvedenú v záhlaví tejto Dohody z dôvodu, že adresát nie je známy a iná adresa nebola Zmluvnej strane doručujúcej písomnosť vopred preukázateľne oznámená, písomnosť sa považuje za doručenú dňom vrátenia nedoručenej zásielky doručujúcej Zmluvnej strane, i keď sa adresát o doručení nedozvedel.

**Čl. VIII**

**Ukončenie Dohody**

8.1 Dohoda sa uzatvára na dobu určitú 48 mesiacov od zadania prvej Záväznej objednávky, najviac však 72 mesiacov od účinnosti Dohody. Stanovenie doby trvania Dohody je dané vzhľadom na výnimočné okolnosti odôvodnené predmetom tejto Dohody, keďže bez ohľadu na vôľu alebo akékoľvek pričinenie ktorejkoľvek zo Zmluvných strán môže dôjsť k omeškaniu s dostavbou/spúšťaním jadrových zariadení, ktorých kontrola je predmetom tejto Dohody.

8.2 Pred uplynutím doby podľa bodu 8.1 Dohody môže Dohoda zaniknúť

8.2.1 dohodou Zmluvných strán alebo

8.2.2 odstúpením od Dohody alebo

8.2.3 výpoveďou podľa bodu 8.10 Dohody alebo

8.2.4 vyčerpaním Celkovej odplaty.

8.3 Objednávateľ má právo odstúpiť od Dohody, ak:

8.3.1 Poskytovateľ sa stane spoločnosťou v kríze v zmysle § 67a Obchodného zákonníka alebo Poskytovateľ vstúpil do likvidácie alebo bol zrušený bez likvidácie alebo

8.3.2 Poskytovateľ podstatne poruší Dohodu podľa bodu 8.4 Dohody alebo

8.3.3 z iných dôvodov upravených v Obchodnom zákonníku alebo

8.3.4 ak sa Poskytovateľ dostane do omeškania s plnením najmenej dvoch jednotlivých Služieb alebo najmenej dvoch Záväzných objednávok.

8.4 Za podstatné porušenie Dohody Poskytovateľom sa považuje okrem prípadoch uvedených v texte Dohody najmä:

8.4.1 omeškanie Poskytovateľa s dodaním Služby v termíne určenom podľa Čl. IV bod 4.1 Dohody alebo s odstránením vady podľa Čl. VI bod 6.3 Dohody o viac ako 10 kalendárnych dní alebo

8.4.2 porušenie záväzkov Poskytovateľa ohľadom ochrany dôverných informácií podľa Čl. V bod 5.1 Dohody alebo poistenia zodpovednosti za škodu spôsobenú pri poskytovaní služieb v rozpore s Čl. IV bod 4.17 Dohody alebo

8.4.3 porušenie záväzkov Poskytovateľa podľa Čl. II Dohody alebo

8.4.4 porušenie záväzkov Poskytovateľa podľa Čl. I bod 1.5 Dohody.

8.5 Poskytovateľ má právo odstúpiť od Dohody, ak je Objednávateľ v omeškaní s platením odplaty za jednotlivé Služby na základe faktúry o viac ako 60 dní po dni splatnosti, ak nedošlo k náprave ani v dodatočnej 15-dňovej lehote danej Poskytovateľom na nápravu v písomnom upozornení.

8.6 Právne účinky odstúpenia od Dohody nastávajú dňom doručenia jeho písomného vyhotovenia druhej Zmluvnej strane. Plnenia poskytnuté do účinnosti odstúpenia od Dohody ostávajú nedotknuté a Zmluvné strany nie sú povinné ich vrátiť.

8.7 V prípade ukončenia Dohody Objednávateľ písomne určí, či:

8.7.1 nedodaná Služba, ktorú Poskytovateľ začal poskytovať, bude dokončená a dodaná Objednávateľovi za rovnakých podmienok ako je stanovené v Dohode a v Záväznej objednávke; v tomto prípade je Poskytovateľ povinný toto plnenie poskytnúť a Objednávateľ je povinný za toto plnenie zaplatiť za splnenia rovnakých podmienok ako je stanovené v Dohode alebo

8.7.2 nedodaná Služba, ktorú Poskytovateľ začal poskytovať, nebude dokončená a dodaná Objednávateľovi; Poskytovateľ v tomto prípade nemá právo na úhradu akýchkoľvek nákladov, ktoré vznikli do zániku Dohody okrem tých, na ktoré Objednávateľovi riadne vystavil faktúru v súlade s Dohodou; Objednávateľ je povinný zaplatiť za splnenia rovnakých podmienok ako je stanovené v Dohode.

8.8 Ak nie je v Dohode alebo vo všeobecne záväznom právnom predpise uvedené inak, ukončením Dohody zanikajú všetky práva a povinnosti Zmluvných strán z nej vyplývajúce. Ukončením Dohody nie sú dotknuté a naďalej trvajú najmä záväzky na ochranu dôverných informácií podľa Čl. V Dohody, záväzky na náhradu škody, záväzky na zaplatenie zmluvných pokút, záväzky vyplývajúce zo zodpovednosti za vady a záväzky uvedené v Čl. IV Dohody.

8.9 Ak je Objednávateľ v omeškaní s úhradou faktúry, je povinný zaplatiť úrok z omeškania podľa § 369a Obchodného zákonníka, a to v sadzbe podľa § 1 ods. 2 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z.

8.10 Objednávateľ má právo vypovedať Dohodu písomnou výpoveďou doručenou Poskytovateľovi,

8.10.1 ak sa Poskytovateľ dostane do omeškania s plnením najmenej dvoch jednotlivých Služieb alebo najmenej dvoch Záväzných objednávok alebo

8.10.2 ak z akéhokoľvek dôvodu bude prerušená alebo zastavená dostavba/spúšťanie jadrových zariadení, ktorej kontrola je predmetom tejto Dohody.

Výpovedná doba je jeden mesiac a začne plynúť prvým dňom kalendárneho mesiaca nasledujúceho po doručení výpovede Poskytovateľovi.

8.11 V prípade podstatného porušenia Dohody Poskytovateľom podľa tohto článku Dohody je Objednávateľ oprávnený vykonať zmenu Dohody spočívajúcu v zmene osoby Poskytovateľa, a to nahradením pôvodného Poskytovateľa (ďalej len „**Pôvodný poskytovateľ**“) novým Poskytovateľom v súlade s § 18 Zákona o verejnom obstarávaní. Zmenu v osobe Poskytovateľa je Objednávateľ oprávnený vykonať nahradením Pôvodného poskytovateľa subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na druhom mieste v poradí v rámci Verejného obstarávania (ďalej len „**Nový poskytovateľ**“), a to jednostranným písomným oznámením Objednávateľa Pôvodnému poskytovateľovi. Na vysporiadanie plnení medzi Pôvodným poskytovateľom a Objednávateľom sa primerane aplikujú ustanovenia bodov 8.6, 8.7 a 8.8 tohto článku Dohody; v prípade s omeškaním Poskytovateľa ako Pôvodného poskytovateľa s vysporiadaním, aj napriek písomnej výzve Objednávateľa na odstránenie protiprávneho stavu, je Poskytovateľ povinný uhradiť Objednávateľovi zmluvnú pokutu vo výške 5.000,-Eur. Na vysporiadanie plnení medzi Novým poskytovateľom a Objednávateľom sa vykonajú primerané úpravy Dohody.

8.12 Poskytovateľ súhlasí so zmenou Dohody, ak Objednávateľ nahradí Pôvodného zhotoviteľa Novým poskytovateľom podľa bodu 8.11 tohto článku Dohody. Poskytovateľ súhlasí s tým, že nadobudnutím účinnosti zmeny v osobe Poskytovateľa prestáva byť Zmluvnou stranou Dohody a Zmluvnou stranou Dohody sa stáva Nový poskytovateľ.

8.13 Pôvodný poskytovateľ je povinný bezodkladne, najneskôr do 10 pracovných dní od oznámenia Objednávateľa za účelom zmeny Dohody podľa bodu 8.11 tohto článku Dohody poskytnúť Objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie Dohody do okamihu zmeny v osobe Poskytovateľa, odovzdať Objednávateľovi všetky potrebné informácie a dokumenty v súvislosti s dodaným plnením podľa Dohody tak, aby nedošlo k vzniku škody alebo inej ujmy Objednávateľovi.

8.14 V prípade omeškania Pôvodného poskytovateľa s plnením povinnosti podľa bodu 8.13 tohto článku Dohody (neposkytnutie súčinnosti) vzniká Objednávateľovi za každý začatý deň omeškania nárok na zaplatenie zmluvnej pokuty zo strany Pôvodného poskytovateľa vo výške 3.000,- EUR (slovom: tritisíc euro). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

**Čl. IX**

**Záverečné ustanovenia**

9.1 Práva a povinnosti Zmluvných strán neupravené Dohodou sa spravujú právnym poriadkom Slovenskej republiky, najmä príslušnými ustanoveniami Obchodného zákonníka a Zákona o verejnom obstarávaní.

9.2 Akékoľvek zmeny alebo doplnenia Dohody možno vykonať len písomnou dohodou Zmluvných strán vo forme písomného a očíslovaného dodatku k Dohode.

9.3 Ak sa táto Dohoda v ktorejkoľvek časti stane neplatnou alebo zanikne iným spôsobom, nemá to vplyv na platnosť zostávajúcich ustanovení tejto Dohody a Dohoda je v zvyšnej časti naďalej platná, pričom Zmluvné strany nahradia neplatné ustanovenie novým ustanovením, ktoré je mu z hospodárskeho hľadiska najbližšie.

9.4 Dohoda je vyhotovená v 4rovnopisoch v slovenskom jazyku, z ktorých každý je považovaný za originál. Objednávateľ obdrží 3 rovnopisy a Poskytovateľ 1 rovnopis.

9.5 Táto Dohoda nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občiansky zákonník v znení neskorších predpisov. Zmluvné strany berú na vedomie, že Dohoda je povinne zverejňovanou zmluvou v Centrálnom registri zmlúv podľa § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a bude voľne prístupná k nahliadnutiu tretím osobám prostredníctvom siete internet v Centrálnom registri zmlúv.

9.6 Neoddeliteľnú súčasť Dohody tvoria nasledovné prílohy:

Príloha č. 1 – Rámcová špecifikácia Služieb,

Príloha č. 2 – Zoznam Expertov,

Príloha č. 3 – Kritéria na určenie odplaty,

Prílohe č. 4 – Zoznam subdodávateľov.

9.7 Zmluvné strany vyhlasujú, že si Dohodu prečítali, porozumeli jej obsahu a potvrdzujú, že Dohoda vyjadruje ich slobodnú a vážnu vôľu. Zmluvné strany zároveň vyhlasujú, že Dohodu neuzavierajú v tiesni, za nápadne nevýhodných podmienok, ani v omyle a že ich zmluvná voľnosť nebola žiadnym spôsobom obmedzená.

|  |  |  |
| --- | --- | --- |
| V Bratislave dňa: |  | V [**●**] dňa: [**●**] |
| Za Objednávateľa: |  | Za Poskytovateľa: |
|  |  |  |
| [**●**] |  | [**●**] |

**Príloha č. 1**

***Rámcová špecifikácia Služieb***

[uvedená príloha bude zodpovedať opisu predmetu zákazky podľa prílohy č. 1 Opis predmetu zákazky súťažných podkladov – Podrobný opis predmetu zákazky, 2. časť – Vedecko-technická podpora Úradu jadrového dozoru Slovenskej republiky počas neaktívnych skúšok 4. bloku Mochovce]

**Príloha č. 2**

**Zoznam Expertov**

[uvedená príloha bude zodpovedať zoznamu expertov predložených Poskytovateľom vo Verejnom obstarávaní vo vzťahu k predmetu zákazky - 2. časť – Vedecko-technická podpora Úradu jadrového dozoru Slovenskej republiky počas neaktívnych skúšok 4. bloku Mochovce]

**Príloha č. 3**

***Kritériá na určenie odplaty***

[uvedená príloha bude zodpovedať vzoru uvedenému v prílohe č. 2 Vzor štruktúrovaného rozpočtu ceny v súťažných podkladoch vo vzťahu k predmetu zákazky - 2. časť – Vedecko-technická podpora Úradu jadrového dozoru Slovenskej republiky počas neaktívnych skúšok 4. bloku Mochovce]

**Príloha č. 4**

***Zoznam subdodávateľov***

|  |  |  |
| --- | --- | --- |
| **Obchodné meno subdodávateľa** | **Identifikácia subdodávateľa (sídlo a IČO)** | **Oblasť pôsobenia subdodávateľa vzhľadom na poskytovanie Služieb podľa príslušného registra (napr. obchodný register, živnostenský register)** |
| [●] | [●] | [●] |
| [●] | [●] | [●] |

Návrh Rámcovej dohody – 3.časť

**RÁMCOVÁ DOHODA O POSKYTOVANÍ SLUŽIEB Č. \_\_\_\_\_\_\_**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) (ďalej len „**Dohoda**“) medzi:

**Zmluvnými stranami:**

**Objednávateľ:**

**Názov organizácie: Úrad jadrového dozoru Slovenskej republiky**

Sídlo: Bajkalská 27, 820 07 Bratislava

IČO: 30 844 185

DIČ: 2020 8692 24

V mene ktorého koná: **[•]**

Zodpovedná osoba za vecné plnenie: **[•]**

Bankové spojenie: Štátna pokladnica

IBAN: SK98 8180 0000 0070 0006 1905

 (ďalej len „**Objednávateľ**“)

a

**Poskytovateľ:**

**Obchodné meno:[•]**

Sídlo:**[•]**

IČO:**[•]**

DIČ:**[•]**

IČ DPH:

Zapísaný:**[•]**

V mene ktorej koná:**[•]**

Zodpovedná osoba za vecné plnenie: **[•]**

Ev. č. poskytovateľa:**[•]**

Bankové spojenie:**[•]**

IBAN:

(ďalej len „**Poskytovateľ**“)

(Objednávateľ a Poskytovateľ spolu ďalej ako „**Zmluvné strany**“)

uzatvárajú túto rámcovú Dohodu nasledovne:

**Preambula**

Objednávateľ je ústredným orgánom štátnej správy pre oblasť jadrového dozoru. Objednávateľ zabezpečuje výkon štátneho dozoru nad jadrovou bezpečnosťou jadrových zariadení vrátane nakladania s rádioaktívnymi odpadmi a vyhoretým palivom a ďalšími fázami palivového cyklu, nad jadrovými materiálmi vrátane ich kontroly a evidencie, ako aj nad fyzickou ochranou jadrových zariadení a jadrových materiálov zabezpečovanou držiteľom príslušného povolenia. Zabezpečuje hodnotenie zámerov programu využitia jadrovej energie a kvality vybraných zariadení a prístrojov jadrovej techniky a záväzky Slovenskej republiky vyplývajúce z medzinárodných zmlúv týkajúce sa jadrovej bezpečnosti jadrových zariadení a nakladania s jadrovými materiálmi.

Poskytovateľ je úspešným uchádzačom vybraným Objednávateľom v súlade so Zákonom o verejnom obstarávaní vo verejnom obstarávaní s názvom predmetu zákazky: „Vedecko-technická podpora Úradu jadrového dozoru Slovenskej republiky pre 3. a 4. blok Mochovce“ (ďalej aj ako „**Verejné obstarávanie**“) v 3. časti Verejného obstarávania - Vedecko-technická podpora Úradu jadrového dozoru Slovenskej republiky pri spúšťaní 4. bloku Mochovce.

Skratky uvedené v Dohode veľkými písmenami majú význam podľa Prílohy č. 1.

**Čl. I**

**Predmet Dohody**

1.1 Predmetom Dohody je

1.1.1 záväzok Poskytovateľa zabezpečiť poskytnutie služieb Vedecko-technickej podpory Úradu jadrového dozoru Slovenskej republiky pre 3. a 4. blok Mochovce v 3. časti Verejného obstarávania - Vedecko-technická podpora Úradu jadrového dozoru Slovenskej republiky pri spúšťaní 4. bloku Mochovce v rozsahu uvedenom v bode 1.2 Dohody (ďalej len „**Služby**“) a jednotlivá služba, resp. technická asistencia pri plnení cieľov a úloh uvedená v bode 1.2 Dohody ďalej len „**Služba**“) a za podmienok stanovených v Dohode a

1.1.2 záväzok Objednávateľa zaplatiť za dodané plnenia podľa bodu 1.1.1 Dohody odplatu za podmienok stanovených v Dohode.

* 1. Služby spočívajú v zabezpečení:
		1. Podpory hodnotiacej činnosti a

1.2.2 Podpory kontrolnej činnosti.

Rámcová špecifikácia Služieb pre jednotlivé ciele a úlohy je uvedená v Prílohe č. 1 Dohody a bude spresnená v jednotlivých záväzných objednávkach v súlade s bodom 4.1 Dohody.

1.3 Poskytovateľ sa zaväzuje, že poskytne plnenie podľa tejto Dohody v súlade s „dobrou technickou praxou“ (good practice) a najvyššou možnou odbornou starostlivosťou a zároveň berie na vedomie a súhlasí, že plnenie podľa tejto Dohody alebo jeho jednotlivé časti môže byť podkladom pre rozhodovaciu činnosť Objednávateľa podľa príslušných právnych predpisov. Poskytovateľ sa zaväzuje poskytnúť plnenie vo forme určenej v jednotlivých záväzných objednávkach najmä vo forme správ, návodov, postupov alebo expertíz v písomnej forme (ďalej len „**dokumentácia**“) v troch vyhotoveniach a na dátovom nosiči v jednom vyhotovení, ak v záväznej objednávke nebude uvedené inak. Dokumentácia poskytovaná Objednávateľovi bude vyhotovená v slovenskom jazyku alebo českom jazyku.

1.4 Ak sa budú na plnení záväzkov Poskytovateľa vyplývajúcich z tejto Dohody podieľať viaceré subjekty, práva z tejto Dohody voči Objednávateľovi môže uplatňovať výlučne vedúci Poskytovateľ, ktorým je [•], so sídlom [•], IČO: [•]. Vedúci Poskytovateľ podľa predchádzajúcej vety je oprávnený vykonávať fakturáciu ceny v mene všetkých Poskytovateľov a tiež je za Poskytovateľov výlučne tento oprávnený vykonávať všetky ďalšie práva voči Objednávateľovi vyplývajúce z tejto Dohody alebo z právnych predpisov, pokiaľ táto Dohoda (vrátane príloh) v konkrétnom prípade neurčí inak. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.

1.5 Poskytovateľ sa zaväzuje mať v čase uzatvorenia tejto Dohody, ako aj po celý čas jej trvania, splnené povinnosti vyplývajúce mu zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“). Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

**Čl. II**

**Osoby oprávnené na poskytovanie Služieb**

2.1 Poskytovateľ sa zaväzuje zabezpečiť poskytovanie Služieb Objednávateľovi podľa Dohody prostredníctvom osôb určených v bode 2.2 Dohody (ďalej len „**Expert**“ alebo „**Experti**“), prostredníctvom ktorých preukazoval splnenie podmienok účasti vo Verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) Zákona o verejnom obstarávaní, a to počas doby trvania Dohody; tým nie je dotknuté oprávnenie Poskytovateľa zabezpečovať pri poskytovaní Služieb podporu Expertom aj prostredníctvom iných osôb, ktoré sú zamestnancami alebo subdodávateľmi Poskytovateľa. Akákoľvek fyzická osoba, ktorá sa akýmkoľvek spôsobom (najmä ako dodávateľ, subdodávateľ, resp. ich zamestnanec alebo spolupracujúca osoba) podieľala alebo podieľa na dostavbe jadrového zariadenia Mochovce (vypracovaním projektu konkrétneho zariadenia/systému, účasťou na realizácii takéhoto projektu alebo spracovaním postupov/programov odskúšania príslušného zariadenia/systému) a ak súčasne hodnotenie programov skúšok alebo kontrola vykonania skúšok tohto zariadenia/systému je predmetom konkrétnej Služby poskytovanej na základe tejto Dohody, táto osoba je vylúčená z poskytovania takejto konkrétnej Služby, nakoľko nie je nezávislá a nemôže sa podieľať na poskytovaní takejto konkrétnej Služby a je v konflikte záujmov; toto obmedzenie sa netýka právnických osôb, ak dokážu zabezpečiť a garantovať vylúčenie fyzickej osoby v konflikte záujmov z poskytovania Služby a akéhokoľvek vplyvu na poskytovanie Služby. Za plnenie záväzku zabezpečenia a garantovania vylúčenia fyzickej osoby podľa predchádzajúcej vety zodpovedá Poskytovateľ. Preukázanie nezávislosti osôb podieľajúcich sa na poskytovaní Služieb podľa tohto bodu Dohody je možné dokladovať odkazom na príslušné ustanovenia systému manažérstva kvality Poskytovateľa alebo jeho subdodávateľa, ktoré takúto nezávislosť potvrdzujú; Poskytovateľ na požiadanie Objednávateľa najneskôr do 5 kalendárnych dní preukáže Objednávateľovi nezávislosť osôb podieľajúcich sa na poskytovaní Služieb.

* 1. Experti podľa bodu 2.1 Dohody sú uvedení v Prílohe č. 2 Dohody. Poskytovateľ vyhlasuje, že Experti budú schopní (i) samostatného pohybu po jadrových zariadeniach, (ii) vykonávania práce v kontrolovanom pásme jadrových zariadení a (iii) vykonávania práce v zmenovej prevádzke. Poskytovateľ kedykoľvek na požiadanie Objednávateľa do 10 kalendárnych dní od požiadania písomne preukáže Objednávateľovi skutočnosti podľa predchádzajúcej vety potvrdením od prevádzkovateľa daného jadrového zariadenia.
	2. Ak podľa Záväznej objednávky v zmysle bodu 4.1 Dohody vyplýva, že má Službu poskytnúť Expert, v odôvodnených prípadoch dočasnej nemožnosti poskytovania Služby Expertom zapríčinenej vyššou mocou môže byť daná Služba dočasne poskytnutá aj prostredníctvom iných fyzických osôb, ako sú Experti, a to za predpokladu, že

2.3.1 táto fyzická osoba spĺňa požiadavky odbornej spôsobilosti na minimálne rovnakej úrovni ako pôvodný Expert, ktorú Poskytovateľ preukázal pri nahrádzanom alebo doplňovanom Expertovi v rámci splnenia podmienok účasti vo Verejnom obstarávaní, a to vo forme a spôsobom určeným vo Verejnom obstarávaní; ak má táto fyzická osoba poskytovať Služby namiesto niektorého z Expertov, Poskytovateľ na výzvu Objednávateľa do 10 kalendárnych dní preukáže odbornú spôsobilosť dokladmi požadovanými na preukázanie odbornej spôsobilosti pre daného Experta vo Verejnom obstarávaní a zároveň

2.3.2 táto fyzická osoba bola vopred písomne odsúhlasená Objednávateľom podľa jeho vlastného uváženia.

2.4 Poskytovateľ sa zaväzuje, že Experti poskytnú Služby podľa Dohody, v súlade s jej podmienkami a s vynaložením všetkej odbornej starostlivosti. Ustanovenia Dohody týkajúce sa Expertov sa v rovnakom rozsahu vzťahujú aj na iné osoby uvedené v bode 2.3 Dohody, ktoré Poskytovateľ na plnenie Dohody s písomným súhlasom Objednávateľa použil, ako i iné osoby uvedené v bode 2.1 Dohody.

2.5 Poskytovateľ je oprávnený natrvalo vymeniť osobu uvedenú ako Expert za inú fyzickú osobu alebo doplniť ďalšiu fyzickú osobu na pozíciu Experta podľa zaradenia uvedeného v Prílohe č. 2 Dohody iba s vopred daným písomným súhlasom Objednávateľa; doplnená a Objednávateľom odsúhlasená fyzická osoba môže pôsobiť pri poskytovaní Služieb ako Expert popri pôvodnom Expertovi. Poskytovateľ musí spolu s písomnou žiadosťou o udelenie súhlasu podľa predchádzajúcej vety Objednávateľovi preukázať, že navrhovaný nový Expert spĺňa požiadavky odbornej spôsobilosti na minimálne rovnakej úrovni ako pôvodný Expert, ktorú Poskytovateľ preukázal pri nahrádzanom alebo doplňovanom Expertovi v rámci splnenia podmienok účasti vo Verejnom obstarávaní, a to vo forme a spôsobom určeným vo Verejnom obstarávaní.Doplnenie ďalšej fyzickej osoby na pozíciu Experta nemá žiaden vplyv na výšku odplaty podľa Čl. III tejto Dohody.

2.6 Poskytovateľ zodpovedá za činnosti, výstupy a služby Expertov, iných osôb uvedených v Článku II. Dohody alebo akýchkoľvek tretích osôb v plnom rozsahu tak, akoby ich vykonával sám. Bez vopred daného písomného odsúhlasenia v súlade s bodom 2.3.2 alebo bodom 2.5 Dohody nie je Poskytovateľ oprávnený poskytovať Služby prostredníctvom iných osôb.; vopred daný písomný súhlas Objednávateľa nie je potrebný pre poskytovanie Služieb Expertami uvedenými v Prílohe č. 2 Dohody v čase uzatvorenia Dohody.

2.7 Ak Poskytovateľ poruší akýkoľvek zo svojich záväzkov uvedených v Čl. II Dohody, je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou a ani iná zodpovednosť Poskytovateľa, ktorá môže byť voči nemu vyvodená podľa všeobecne záväzných právnych predpisov platných v Slovenskej republike. Objednávateľ je oprávnený domáhať sa aj náhrady škody presahujúcej zmluvnú pokutu.

2.8 Ak počas poskytovania Služby bude mať Objednávateľ podozrenie o spôsobilosti ktoréhokoľvek Experta poskytovať Službu napriek jeho preukázanej kvalifikácii, Poskytovateľ na požiadanie Objednávateľa zabezpečí, aby sa v termíne určenom Objednávateľom Experti podieľajúci sa na poskytovaní Služieb podrobili previerkam ich odbornej úrovne. Podmienky vykonania previerky a Expertov povinných podrobiť sa previerkam určí Objednávateľ. Výsledkom previerky pre daného Experta bude hodnotenie známkou – „vyhovel“ (v prípade úspešného absolvovania previerky) alebo známkou „nevyhovel“ (v prípade neúspešného absolvovania previerky). Ak bude daný Expert podrobený previerke hodnotený známkou „nevyhovel“, Poskytovateľ je povinný bezodkladne zabezpečiť náhradného Experta; ustanovenie bodu 2.5 Dohody sa použije primerane.

2.9 Poskytovateľ je oprávnený zadať plnenie podľa tejto Dohody alebo jeho časť ďalším čiastkovým Poskytovateľom (ďalej len „**subdodávateľ**“). V takomto prípade Poskytovateľ zodpovedá rovnako akoby Dohodu plnil sám.

2.10 Ak Poskytovateľ použije na plnenie tejto Dohody subdodávateľov, o ktorých má vedomosť v čase podpisu tejto Dohody, tvorí ich zoznam Prílohu č. 4 tejto Dohody. Poskytovateľ je povinný Objednávateľa písomne požiadať o zmenu subdodávateľov uvedených v Prílohe č. 4 tejto Zmluvy, a to bezodkladne. Poskytovateľ je oprávnený použiť iných subdodávateľov ako uvedených v Prílohe č. 4 tejto Dohody výlučne, ak Objednávateľ túto zmenu písomne odsúhlasí.

2.11 Poskytovateľ zodpovedá za odbornú starostlivosť pri výbere subdodávateľa, ako aj za plnenia vykonané a zabezpečené na základe zmluvy o subdodávke.

2.12 Poskytovateľ je povinný zabezpečiť, aby mal subdodávateľ v čase uzatvorenia tejto Dohody, ako aj po celý čas jej trvania, splnené povinnosti vyplývajúce mu zo Zákona o registri partnerov verejného sektora. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

2.13 Pre vylúčenie pochybností, v prípade aktualizácie Prílohy č. 4, t. j. zmena údajov o subdodávateľoch, resp. zmena alebo doplnenie subdodávateľa, ako ani v prípade aktualizácie Prílohy č. 2, t. j. zmena údajov o Expertoch, resp. zmena alebo doplnenie Experta v súlade s týmto článkom Dohody, nie je potrebné vyhotoviť dodatok k tejto Dohode.

**Čl. III**

**Odplata za poskytnuté Služby a platobné podmienky**

3.1 Odplata za poskytnutie Služieb pozostáva z čiastkových odplát určených podľa sadzieb za osobohodinu poskytovania Služieb uvedených v Prílohe č. 3 Dohody a určí sa ako súčin osobohodín a príslušných sadzieb za osobohodiny poskytovania Služieb. Osobohodinou podľa predchádzajúcej vety sa na účely plnenia tejto Dohody rozumie jedna hodina Experta strávená poskytovaním Služby (ďalej len „**Osobohodina**“). Objednávateľ uhradí Poskytovateľovi odplatu len za Služby, ktoré mu budú riadne poskytnuté v súlade s Dohodou a ich poskytnutie bude potvrdené zástupcom Objednávateľa spôsobom určeným v tejto Dohode. Celková odplata za poskytnutie Služieb bude najviac vo výške **708.300,-** **EUR** (slovom sedemstoosemtisíctristo euro) bez DPH (ďalej len „**Celková odplata**“). Pre vylúčenie pochybností Zmluvné strany zhodne vyhlasujú, že výška Celkovej odplaty a predpokladaný rozsah osobohodín podľa Prílohy č. 3 Dohody sú stanovené na základe kvalifikovaného odhadu Objednávateľa. Rozsah Objednávateľom skutočne objednaných Služieb na základe tejto Dohody závisí od skutočných potrieb Objednávateľa. Objednávateľ si preto vyhradzuje právo predpokladaný rozsah Služieb nevyčerpať. Poskytovateľovi nevzniká nárok na odobratie predpokladaného rozsahu Služieb ani na úhradu rozdielu medzi predpokladaným a skutočne objednaným rozsahom Služieb, ani akýkoľvek iný nárok (vrátane nárokov na náhradu skutočnej škody alebo ušlého zisku). Poskytovateľ bude plnenie predmetu tejto Dohody realizovať podľa skutočných potrieb Objednávateľa na základe objednávok, fakturovanie a platenie bude vykonávať podľa skutočne poskytnutých Služieb, ktoré budú riadne dodané Objednávateľovi v súlade s touto Dohodou.

3.2 K výške odplaty za poskytnutie Služieb bude pripočítaná príslušná sadzba dane z pridanej hodnoty podľa všeobecne záväzných právnych predpisov v čase vzniku nároku na zaplatenie odplaty v súlade právnym poriadkom Slovenskej republiky vrátane medzinárodných zmlúv, ktorými je Slovenská republika viazaná.

3.3 Do odplaty za poskytovanie Služieb podľa Prílohy č. 3 sú zahrnuté všetky náklady, ktoré na strane Poskytovateľa vzniknú pri plnení Dohody alebo v súvislosti s jej plnením a odplaty uvedené v Prílohe č. 3 Dohody sú konečné. Nad rámec odplaty Poskytovateľ nie je oprávnený na úhradu akýchkoľvek nákladov alebo výdavkov vynaložených na plnenie tejto Dohody alebo v súvislosti s ňou.

3.4 Objednávateľ uhradí Poskytovateľovi odplatu za poskytnutie jednotlivých Služieb na základe faktúr vystavených Poskytovateľom po riadnom a včasnom poskytnutí Služieb potvrdenom odovzdávacím protokolom v súlade s bodom 4.2 Dohody.

3.5 Faktúra musí obsahovať náležitosti daňového dokladu v súlade so všeobecne záväznými právnymi predpismi Slovenskej republiky vrátane čísla tejto Dohody pridelené Objednávateľom a jej neoddeliteľnou prílohou musí byť odovzdávací protokol na fakturované Služby potvrdený Objednávateľom v súlade s bodom 4.2 Dohody, označenie čísla účtu Poskytovateľa na bezhotovostný prevod a pracovný výkaz s uvedením konkrétnych realizovaných prác s uvedením počtu vykonaných hodín za jednotlivé činnosti.

3.6 Splatnosť faktúry vystavenej podľa bodu 3.4 Dohody je 30 dní odo dňa jej doručenia Objednávateľovi. Ak faktúra nebude obsahovať Dohodou alebo všeobecne záväznými právnymi predpismi Slovenskej republiky stanovené náležitosti alebo prílohy alebo ak vo faktúre budú uvedené nesprávne alebo neúplné údaje, je Objednávateľ oprávnený faktúru vrátiť Poskytovateľovi bez zaplatenia v lehote jej splatnosti na opravu a Poskytovateľ je povinný faktúru bezodkladne opraviť, prípadne vystaviť novú faktúru, pričom nová doba splatnosti faktúry sa počíta odo dňa doručenia opravenej alebo novej faktúry Objednávateľovi.

3.7 Poskytovateľ sa zaväzuje riadne a včas plniť svoje záväzky, najmä finančné záväzky na úhradu odplaty za služby v rámci tejto Dohody, voči svojim subdodávateľom. Ohľadom plnenia povinností Poskytovateľa podľa predchádzajúcej vety je Objednávateľ oprávnený komunikovať priamo so subdodávateľmi. Ak Poskytovateľ nebude plniť svoje finančné záväzky voči svojim subdodávateľom podľa prvej vety tohto bodu Dohody, Objednávateľ je oprávnený ako postupník nadobudnúť postúpením od jednotlivých subdodávateľov ako postupcov ich pohľadávky voči Poskytovateľovi a následne si takto postúpené pohľadávky jednostranne započítať voči pohľadávke Poskytovateľa na zaplatenie odplaty za poskytnuté Služby, a to bez ohľadu na splatnosť započítavaných pohľadávok. Poskytovateľ sa zaväzuje, že nedohodne so subdodávateľmi také dojednanie, ktoré by bránilo postúpeniu pohľadávok podľa predchádzajúcej vety. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

3.8 Poskytovateľ je povinný písomne oznámiť zmenu bankového spojenia a čísla účtu v tvare IBAN Objednávateľovi pred zaslaním faktúry obsahujúcej zmenené bankové spojenie a číslo účtu. Poskytovateľ súhlasí, že Objednávateľ akceptuje výlučne písomné oznámenie podpísané štatutárnym zástupcom Poskytovateľa.

3.9 Objednávateľ nemešká s úhradou faktúry, ak najneskôr v posledný deň jej splatnosti dal príkaz v peňažnom ústave k jej úhrade.

**Čl. IV**

**Spôsob poskytovania Služieb**

4.1 Služby budú poskytované na základe jednotlivých objednávok zadávaných nasledovným spôsobom:

a) Objednávateľ zadá Poskytovateľovi predbežnú objednávku na poskytnutie Služby, obsahujúcu:

aa) špecifikáciu Služby;

ab) spôsob a formu poskytnutia Služby;

ac) zoznam osôb (Expertov), ktoré sa budú podieľať na poskytovaní Služby;

ad) predpokladaný čas trvania poskytovania Služby v Osobohodinách a špecifikáciu sadzieb za Osobohodinu v členení podľa Expertov navrhovaných na poskytovanie príslušnej Služby;

ae) miesto poskytovania Služby;

af) termín splnenia záväzku poskytnúť Službu.

b) Najneskôr do 7 kalendárnych dní od predloženia predbežnej objednávky podľa písm. a) vyššie Poskytovateľ písomne (i) schváli predloženú predbežnú objednávku alebo (ii) vznesie odôvodnené pripomienky a doplňujúce požiadavky k predloženej predbežnej objednávke. Ak Poskytovateľ vznesie pripomienky a doplňujúce požiadavky k predloženej predbežnej objednávke, Objednávateľ preskúma ich opodstatnenosť a v prípade, že ich bude považovať za opodstatnené, zapracuje ich do predloženej predbežnej objednávky a opätovne ju predloží Poskytovateľovi; ak Objednávateľ nebude považovať pripomienky Poskytovateľa za opodstatnené, písomne oznámi Poskytovateľovi, že trvá na poskytnutí Služby podľa pôvodnej predbežnej objednávky. Predbežná objednávka schválená Poskytovateľom alebo prepracovaná Objednávateľom na základe pripomienok Poskytovateľa alebo na ktorom Objednávateľ trvá napriek pripomienkam Poskytovateľa je záväzná pre poskytnutie Služby (ďalej len „**Záväzná objednávka**“). Obsah Záväznej objednávky je možné meniť len v súlade s písm. c) alebo d) tohto bodu 4.1 Dohody.

c) Špecifikácia Služby podľa písm. a) vyššie ako aj termín splnenia záväzku v Záväznej objednávke sú pre poskytnutie Služby záväzné, ak vzhľadom na odôvodnené okolnosti vzniknuté pri poskytovaní Služby Poskytovateľ písomne nepožiada Objednávateľa o zmenu špecifikácie Služby alebo termínu splnenia záväzku poskytnúť Službu. Ak Objednávateľ Poskytovateľovej žiadosti podľa prechádzajúcej vety vyhovie, platí, že Poskytovateľ je oprávnený poskytnúť Službu podľa zmenenej špecifikácie uvedenej v Poskytovateľovej žiadosti, resp. zmenenom termíne splnenia záväzku poskytnúť Službu. Ak sa Objednávateľ v lehote 7 kalendárnych dní odo dňa doručenia žiadosti podľa prvej vety tohto písm. c) nevyjadrí alebo sa vyjadrí, že nesúhlasí so zmenenou špecifikáciou, resp. zmenou termínu splnenia, Poskytovateľ je povinný poskytnúť Službu podľa špecifikácie a v termíne, ako je uvedené v Záväznej objednávke.

d) Akýkoľvek obsah Záväznej objednávky môžu Zmluvné strany meniť písomnou formou prostredníctvom zodpovedných osôb za vecné plnenie podľa Čl. VII bod 7.2 Dohody. Ak Objednávateľ predloží písomne Poskytovateľovi návrh na zmenu Záväznej objednávky a Poskytovateľ sa do 5 kalendárnych dní odo dňa predloženia tohto návrhu vyjadrí, že súhlasí s návrhom zmeny Záväznej objednávky, Poskytovateľ je povinný poskytnúť Službu podľa zmenenej Záväznej objednávky; inak je Poskytovateľ povinný poskytnúť danú Službu podľa pôvodnej Záväznej objednávky.

4.2 Službu poskytne Poskytovateľ v súlade s Dohodou a Záväznou objednávkou. Pri poskytovaní Služby je Poskytovateľ povinný zabezpečiť, aby sa pre každého Experta podieľajúceho sa na poskytovaní Služby viedol pracovný výkaz. Splnenie záväzku Poskytovateľa poskytnúť Službu v súlade s Dohodou potvrdí Objednávateľ prostredníctvom osoby uvedenej v bode 7.2.1 Dohody v písomnom odovzdávacom protokole obsahujúcom najmä špecifikáciu Osobohodín poskytovania Služieb a všetky pracovné výkazy Expertov podieľajúcich na poskytovaní Služby. Ku každej Záväznej objednávke po poskytnutí Služby bude spísaný osobitný odovzdávací protokol. Spolu s odovzdávacím protokolom Poskytovateľ odovzdá Objednávateľovi v mieste sídla Objednávateľa alebo inom mieste určenom Objednávateľom písomnú dokumentáciu v troch vyhotoveniach a zároveň dátový nosič v jednom vyhotovení a iné predmety súvisiace s poskytnutím Služby, ak tieto neboli Objednávateľovi už odovzdané pri poskytovaní Služby na základe písomného potvrdenia. Objednávateľ je oprávnený odmietnuť potvrdiť odovzdávací protokol, ak Služba nebola poskytnutá riadne v súlade s Dohodou a Záväznou objednávkou.

4.3 Objednávateľ je oprávnený vykonať kontrolu plnenia Dohody Poskytovateľom, resp. subdodávateľmi v kontrolných dňoch, v rámci ktorej skontroluje stav plnenia Dohody Poskytovateľom, resp. subdodávateľmi a vedenie pracovných výkazov Expertov podieľajúcich sa na poskytovaní Služby. Poskytovateľ, resp. subdodávatelia sú povinní strpieť výkon kontroly. Kontrolné dni sa vykonajú v termínoch určených Objednávateľom. Objednávateľ oznámi Poskytovateľovi termín kontrolného dňa najmenej 10 kalendárnych dní vopred. Poskytovateľ Objednávateľovi poskytne najneskôr 5 kalendárnych dní pred kontrolným dňom písomne všetky informácie potrebné na riadne vykonanie kontroly v rámci daného kontrolného dňa. Objednávateľ je oprávnený vyzvať Poskytovateľa aj mimo kontrolných dní, aby mu do 5 kalendárnych dní zabezpečil a predložil na kontrolu pracovné výkazy Expertov podieľajúcich sa na poskytovaní Služby. Porušenie záväzku Poskytovateľa alebo subdodávateľa strpieť výkon kontroly podľa tohto bodu Dohody znamená podstatné porušenie Dohody Poskytovateľom.

4.4 Poskytovanie Služieb je Poskytovateľ povinný zabezpečiť podľa pokynov Objednávateľa a v súlade so záujmami Objednávateľa, ktoré sú mu známe alebo ktoré mu vzhľadom na okolnosti pri vynaložení všetkej odbornej starostlivosti mali byť známe alebo ktoré mal Poskytovateľ poznať v súlade s príslušnými právnymi predpismi. Poskytovateľ je povinný Objednávateľa upozorniť bez zbytočného odkladu na vecnú nesprávnosť alebo nepresnosť pokynov Objednávateľa alebo na také pokyny, ktoré bránia naplneniu účelu Dohody. Poskytovateľ je ďalej povinný bez zbytočného odkladu oznámiť Objednávateľovi všetky okolnosti, ktoré zistil pri poskytovaní Služieb a ktoré môžu mať vplyv na zmenu pokynov Objednávateľa.

4.5 Poskytovateľ je povinný chrániť a presadzovať práva a záujmy Objednávateľa, konať pri tom so všetkou odbornou starostlivosťou.

4.6 Poskytovateľ sa zaväzuje bez zbytočného odkladu potom, ako sa o tom dozvedel, informovať Objednávateľa o akýchkoľvek okolnostiach dôležitých pre riadne poskytovanie Služieb a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi. Objednávateľ je oprávnený zadať Poskytovateľovi pokyn, ktorým spresní alebo zmení rozsah poskytovanej Služby a Poskytovateľ je povinný zabezpečiť, aby daná Služba bola poskytnutá v tomto spresnenom alebo zmenenom rozsahu.

4.7 Poskytovateľ je povinný prostredníctvom osôb podieľajúcich sa na plnení Dohody uvedených v Čl. II Dohody zúčastňovať sa na rokovaniach alebo pracovných stretnutiach organizovaných Objednávateľom, ktoré sa týkajú poskytovaných Služieb a na ktorých vyžaduje Objednávateľ účasť konkrétnych osôb podieľajúcich sa plnení Dohody za Poskytovateľa.

4.8 Poskytovateľ sa zaväzuje poskytovať Objednávateľovi včasné, pravdivé a úplné informácie a predkladať listinné materiály a ďalšie podklady v elektronickej forme potrebné k riadnemu poskytovaniu Služieb.

4.9 Poskytovateľ, Experti, subdodávatelia, iné osoby alebo akékoľvek tretie osoby podieľajúce sa na plnení Dohody sú povinné spolupracovať s akýmikoľvek expertmi alebo inými odborníkmi určenými Objednávateľom a podľa ich pokynov. Za účelom podľa predchádzajúcej vety a plnenia záväzkov poskytovať Služby v súlade s požiadavkami Objednávateľa, Objednávateľ operatívne určí a zostaví pracovné skupiny z osôb na strane Objednávateľa a osôb na strane Poskytovateľa a tiež určí náplň a spôsob fungovania týchto pracovných skupín.

4.10 Objednávateľ je povinný bez zbytočného odkladu poskytnúť Poskytovateľovi súčinnosť potrebnú pre poskytovanie Služieb. Objednávateľ sa zaväzuje odovzdať Poskytovateľovi všetky dokumenty a informácie, ktoré sú potrebné na poskytovanie Služieb, pokiaľ z povahy týchto dokumentov/informácií nevyplýva, že ich má obstarať Poskytovateľ. Poskytovateľ je povinný po ukončení Dohody odovzdať bez zbytočného odkladu Objednávateľovi všetky veci, ktoré od neho prevzal pri poskytovaní Služieb.

4.11 Poskytovateľ zodpovedá Objednávateľovi za škodu, ktorú mu spôsobil v súvislosti s poskytovaním Služieb podľa Záväznej objednávky bez ohľadu na zavinenie; rovnako Poskytovateľ v plnej miere zodpovedá za škody spôsobené Expertmi, subdodávateľmi alebo inými osobami alebo akoukoľvek treťou osobou, ktoré použil na plnenie Dohody.

4.12 Ak sa Poskytovateľ dostane do omeškania s plnením svojho záväzku poskytnúť Službu, je povinný Objednávateľovi zaplatiť zmluvnú pokutu vo výške 0,1 % z odplaty za Službu bez DPH, s ktorej poskytnutím je Poskytovateľ v omeškaní, určenej vo výške podľa predpokladaného času trvania poskytovania Služby v Osobohodinách a špecifikácie sadzieb za Osobohodinu podľa bodu 4.1 písm. a) podpísmeno ad) Dohody, a to za každý i začatý kalendárny deň omeškania až do potvrdenia odovzdávacieho protokolu podľa bodu 4.2 Dohody, najviac do výšky 50 % z odplaty za Službu bez DPH, s ktorej poskytnutím je Poskytovateľ v omeškaní, určenej vo výške podľa predpokladaného času trvania poskytovania Služby v Osobohodinách a špecifikácie sadzieb za Osobohodinu podľa bodu 4.1 písm. a) podpísmeno ad) Dohody. Ak Poskytovateľ znemožní výkon oprávnenia Objednávateľa vykonať kontrolu plnenia Dohody podľa bodu 4.3 Dohody, Poskytovateľ je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou. Objednávateľ je oprávnený domáhať sa aj náhrady škody presahujúcej zmluvnú pokutu.

4.13 Poskytovateľ sa zaväzuje poskytovať Službu v slovenskom alebo českom jazyku, a to v ústnej i písomnej forme. Pokiaľ bude Poskytovateľ požadovať prítomnosť tlmočníkov, resp. výkon jeho činností si bude vyžadovať prekladateľské alebo tlmočnícke služby, náklady na tieto prekladateľské alebo tlmočnícke služby, ako aj všetky ostatné náklady s tým spojené bude znášať Poskytovateľ bez nároku na navýšenie odplaty podľa Čl. III bod 3.1 Dohody. Na požiadanie Objednávateľa alebo po písomnom schválení Objednávateľom môže Poskytovateľ viesť písomnú a ústnu komunikáciu aj v inom jazyku schválenom Objednávateľom.

4.14 Zmluvné strany vyhlasujú, že pokiaľ príslušné právne predpisy neustanovia inak, výsledky činnosti Poskytovateľa podľa Dohody alebo Záväznej objednávky nebudú predmetom práva duševného vlastníctva. Ak v zmysle platných všeobecne záväzných právnych predpisov Slovenskej republiky výsledok činnosti Poskytovateľa podľa Dohody alebo Záväznej objednávky (vrátane jeho zamestnancov, subdodávateľov, iných osôb alebo akýchkoľvek tretích osôb, ktoré na plnenie Dohody použil) bude chránený ako autorské dielo, momentom prevzatia Služby podľa bodu 4.2 Dohody Poskytovateľ udeľuje výhradne Objednávateľovi v neobmedzenom rozsahu súhlas na akékoľvek všeobecne záväznými právnymi predpismi dovolené použitie tohto autorského diela alebo jeho časti podľa § 19 ods. 4 Autorského zákona vrátane použitia diela alebo jeho časti na rozhodovaciu činnosť Objednávateľa. Poskytovateľ udeľuje súhlas podľa predchádzajúcej vety po dobu trvania autorských práv (ďalej len „**výhradná licencia**“). Odplata za poskytnutie výhradnej licencie je súčasťou odplaty danej Služby. Objednávateľ v rozsahu výhradnej licencie je oprávnený udeliť tretím osobám sublicenciu, ako aj postúpiť licenciu na tretiu osobu. Za nároky akýchkoľvek tretích osôb z dôvodu prevodu licenčných práv na Objednávateľa zodpovedá Poskytovateľ.

4.15 Akýkoľvek hmotne zachytený výsledok činnosti Poskytovateľa podľa tejto Dohody alebo jeho časť sa stáva po jeho prevzatí Objednávateľom vlastníctvom Objednávateľa.

4.16 Poskytovateľ nie je oprávnený akékoľvek plnenia poskytnuté podľa tejto Dohody alebo akýkoľvek hmotne zachytený výsledok činnosti Poskytovateľa podľa tejto Dohody alebo jeho časť poskytnúť akýmkoľvek tretím osobám.

4.17 Poskytovateľ vyhlasuje, že je poistený pre prípad zodpovednosti za škodu spôsobenú pri poskytovaní Služieb. Poskytovateľ predloží Objednávateľovi do 15 dní od uzavretia Dohody uzavretú platnú a účinnú poistnú zmluvu na poistenie zodpovednosti za škodu vzniknutú v súvislosti s poskytovaním Služieb na minimálnu poistnú sumu 1.000.000,- EUR (slovom: jeden milión eur) a preukáže, že má uhradené poistné za obdobie podľa predmetnej poistnej zmluvy a zaväzuje sa toto poistné krytie udržiavať najmenej počas trvania Dohody. Poskytovateľ je povinný kedykoľvek a bez zbytočného odkladu predložiť Objednávateľovi originál potvrdenia o zaplatení poistného za príslušné obdobie a príslušnej poistnej zmluvy a odovzdať mu kópie z týchto dokladov. Porušenie záväzku Poskytovateľa podľa tohto bodu Dohody znamená podstatné porušenie Dohody Poskytovateľom.

4.18 Poskytovateľ nie je oprávnený postúpiť pohľadávky na finančné plnenie ani akékoľvek iné práva vyplývajúce z Dohody alebo vzniknuté na základe plnenia tejto Dohody bez predchádzajúceho písomného súhlasu Objednávateľa ani použiť ich ako záloh.

**Čl. V**

**Ochrana dôverných informácií**

5.1 Poskytovateľ sa voči Objednávateľovi zaväzuje, že

5.1.1 všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe, jemu odovzdané, poskytnuté, sprístupnené alebo akýmkoľvek iným spôsobom získané od Objednávateľa alebo iných osôb spolupracujúcich na plnení Dohody alebo v akejkoľvek súvislosti s ňou, vrátane citlivých informácií a utajovaných skutočností vzniknutých alebo postúpených pri plnení Dohody alebo s ktorými bol Poskytovateľ oboznámený pri plnení Dohody (ďalej spolu len „**Dôverné informácie**“), bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou alebo odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na realizáciu plnenia Dohody, nevyužije ich vo svoj vlastný prospech, ani v prospech akejkoľvek tretej osoby, ani ich nebude používať v rozpore s týmto vyhlásením a ani žiadne z Dôverných informácií neodovzdá, ani neposkytne inej osobe, a to počas, aj po ukončení Dohody, a že okamžite po ukončení Dohody vymaže, zničí, prípadne spraví nepoužiteľnými všetky Dôverné informácie;

5.1.2 zabezpečí riadne a včasné utajenie a zachovávanie mlčanlivosti o Dôverných informáciách v rozsahu podľa bodu 5.1.1 Dohody aj u svojich zamestnancov, Expertov, iných osôb, subdodávateľov alebo akýchkoľvek tretích osôb podieľajúcich sa na plnení Dohody;

5.1.3 s Dôvernými informáciami bude nakladať ako s predmetom obchodného tajomstva Objednávateľa.

5.2 Ak ide o poskytnutie Dôverných informácií štátnemu orgánu alebo inej osobe oprávnenej podľa zákona ich požadovať a ak by odmietnutie poskytnutia Dôverných informácií bolo porušením povinnosti podľa všeobecne záväzných právnych predpisov platných v Slovenskej republike, Poskytovateľ je oprávnený poskytnúť Dôverné informácie v nevyhnutnom rozsahu štátnemu orgánu alebo inej tretej osobe oprávnenej podľa zákona ich požadovať, a to len spôsobom a postupom stanoveným podľa všeobecne záväzných právnych predpisov platných v Slovenskej republike. O poskytnutí podľa predchádzajúcej vety je Poskytovateľ povinný Objednávateľa bezodkladne písomne informovať.

5.3 Ak Poskytovateľ poruší niektorý zo svojich záväzkov podľa bodu 5.1 Dohody, je povinný Objednávateľovi zaplatiť zmluvnú pokutu vo výške 5.000,- EUR za každé jednotlivé porušenie týchto záväzkov. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou a ani iná zodpovednosť Poskytovateľa, ktorá môže byť voči nemu vyvodená podľa všeobecne záväzných právnych predpisov platných v Slovenskej republike. Objednávateľ je oprávnený domáhať sa aj náhrady škody presahujúcej zmluvnú pokutu.

5.4 Zmluvné strany berú na vedomie, že pri plnení tejto Zmluvy Poskytvateľom môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Dohody ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „**zákon o ochrane osobných údajov**“), ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov), (ďalej len „**Nariadenie GDPR**“). Poskytovateľ je povinný do 10 kalendárnych od požiadania Objednávateľom predložiť písomné súhlasy na spracovanie osobných údajov dotknutých osôb, ktorých osobné údaje budú spracovávané pri plnení záväzkov z tejto Dohody a to v rozsahu a forme určenej Objednávateľom.

**Čl. VI**

**Zodpovednosť za vady**

6.1 Poskytovateľ zodpovedá za vady poskytnutých Služieb do 24 mesiacov odo dňa podpisu odovzdávacieho protokolu podľa bodu 4.2 Dohody.

6.2 Vadou na účely tohto Čl. VI Dohody sa rozumie, ak Služba nebola Poskytovateľom Objednávateľovi poskytnutá riadne a včas v súlade s Dohodou a Záväznou objednávkou, najmä ak pri poskytovaní Služieb bol porušený akýkoľvek zo záväzkov vyplývajúcich Poskytovateľovi z Dohody alebo Záväznej objednávky alebo ak dokumentácia alebo dátové nosiče dodané spolu s poskytnutou Službou sú neúplné, nedostatočné, vzájomne si odporujúce alebo zmätočné alebo sú v zlej technickej kvalite neumožňujúcej ich riadne používanie obvyklým spôsobom.

6.3 Objednávateľ je oprávnený po zistení vady písomne vyzvať Poskytovateľa na jej odstránenie a Poskytovateľ je povinný bezodkladne, najneskôr do 10 kalendárnych dní vadu odstrániť. Objednávateľ vo výzve podľa predchádzajúcej vety špecifikuje vadu, ktorú má Poskytovateľ odstrániť.

6.4 Ak je Poskytovateľ v omeškaní s plnením svojho záväzku odstrániť vadu, je povinný Objednávateľovi zaplatiť zmluvnú pokutu vo výške 0,1 % z odplaty za Službu bez DPH zo Záväznej objednávky, ktorá bola poskytnutá s vadami, a to za každý i začatý kalendárny deň omeškania až do riadneho odstránenia vád, najviac do výšky 50 % z odplaty za Službu bez DPH, ktorá bola poskytnutá s vadami. Zaplatením zmluvnej pokuty nie je dotknutý nárok Objednávateľa na náhradu škody spôsobenej porušením záväzku zabezpečovaného zmluvnou pokutou.

**Čl. VII**

**Komunikácia a doručovanie**

7.1 Zmluvné strany sú oprávnené spolu komunikovať písomne, telefonicky, emailom alebo akoukoľvek inou formou. Fakturácia za Služby, zmena bankového spojenia čísla a účtu v tvare IBAN Poskytovateľa podľa Čl. III bod 3.8, zmena zodpovednej osoby za vecné plnenie Objednávateľa alebo Poskytovateľa podľa tohto článku Dohody, odstúpenie od Dohody a výpoveď Dohody musia byť vykonané vždy písomne spôsobom doručenia uvedeným v bode 7.3 Dohody.

7.2 Vo veciach poskytovania Služieb sú kontaktnými adresami a kontaktnými osobami nižšie uvedené zodpovedné osoby za vecné plnenie:

7.2.1 za Objednávateľa:

Titul, meno a priezvisko a jej funkcia: **[•]**

Tel.: **[•]**

E-mail: **[•]**

7.2.2 za Poskytovateľa:

Titul, meno a priezvisko a jej funkcia: **[•]**

Tel.: **[•]**

E-mail: **[•]**

Vo veciach poskytovania Služieb pri riešení jednotlivých úloh môžu Zmluvné strany komunikovať prostredníctvom Expertov (za Poskytovateľa) a Objednávateľom určených osôb prostredníctvom zodpovednej osoby za vecné plnenie podľa podbodu 7.2.1 Dohody (za Objednávateľa). Odovzdávací protokol o poskytnutí Služieb sú oprávnené podpísať iba zodpovedné osoby za vecné plnenie uvedené v podbodoch 7.2.1 a 7.2.2 Dohody alebo iné osoby Zmluvnou stranou písomne splnomocnené a oznámené druhej Zmluvnej strane; v prípade Poskytovateľa je to štatutárny orgán a v prípade Objednávateľa predsedníčka úradu, v jej neprítomnosti podpredseda úradu, ak sa Zmluvné strany písomne nedohodnú inak.

Zmluvné strany sú oprávnené jednostranným písomným oznámením podpísaným štatutárnym orgánom adresovaným druhej Zmluvnej strane natrvalo zmeniť zodpovedné osoby za vecné plnenie a ich kontaktné údaje uvedené v podbodoch 7.2.1 a 7.2.2 tohto článku Dohody vyššie bez potreby uzatvorenia dodatku k tejto Dohode; zmena je účinná voči druhej Zmluvnej strane doručením písomného oznámenia.

7.3 Písomnosť doručovaná medzi Zmluvnými stranami na základe Dohody sa považuje za doručenú

7.3.1 dňom jej prevzatia;

7.3.2 v prípade odopretia jej prevzatia, dňom, keď jej prevzatie bolo odopreté;

7.3.3 ak adresát nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia na pošte, i keď sa adresát o jej uložení nedozvedel;

7.4.4 ak nie je možné doručiť adresátovi písomnosť na adresu uvedenú v záhlaví tejto Dohody z dôvodu, že adresát nie je známy a iná adresa nebola Zmluvnej strane doručujúcej písomnosť vopred preukázateľne oznámená, písomnosť sa považuje za doručenú dňom vrátenia nedoručenej zásielky doručujúcej Zmluvnej strane, i keď sa adresát o doručení nedozvedel.

**Čl. VIII**

**Ukončenie Dohody**

8.1 Dohoda sa uzatvára na dobu určitú 48 mesiacov od zadania prvej Záväznej objednávky, najviac však 72 mesiacov od účinnosti Dohody. Stanovenie doby trvania Dohody je dané vzhľadom na výnimočné okolnosti odôvodnené predmetom tejto Dohody, keďže bez ohľadu na vôľu alebo akékoľvek pričinenie ktorejkoľvek zo Zmluvných strán môže dôjsť k omeškaniu s dostavbou/spúšťaním jadrových zariadení, ktorých kontrola je predmetom tejto Dohody.

8.2 Pred uplynutím doby podľa bodu 8.1 Dohody môže Dohoda zaniknúť

8.2.1 dohodou Zmluvných strán alebo

8.2.2 odstúpením od Dohody alebo

8.2.3 výpoveďou podľa bodu 8.10 Dohody alebo

8.2.4 vyčerpaním Celkovej odplaty.

8.3 Objednávateľ má právo odstúpiť od Dohody, ak:

8.3.1 Poskytovateľ sa stane spoločnosťou v kríze v zmysle § 67a Obchodného zákonníka alebo Poskytovateľ vstúpil do likvidácie alebo bol zrušený bez likvidácie alebo

8.3.2 Poskytovateľ podstatne poruší Dohodu podľa bodu 8.4 Dohody alebo

8.3.3 z iných dôvodov upravených v Obchodnom zákonníku alebo

8.3.4 ak sa Poskytovateľ dostane do omeškania s plnením najmenej dvoch jednotlivých Služieb alebo najmenej dvoch Záväzných objednávok.

8.4 Za podstatné porušenie Dohody Poskytovateľom sa považuje okrem prípadoch uvedených v texte Dohody najmä:

8.4.1 omeškanie Poskytovateľa s dodaním Služby v termíne určenom podľa Čl. IV bod 4.1 Dohody alebo s odstránením vady podľa Čl. VI bod 6.3 Dohody o viac ako 10 kalendárnych dní alebo

8.4.2 porušenie záväzkov Poskytovateľa ohľadom ochrany dôverných informácií podľa Čl. V bod 5.1 Dohody alebo poistenia zodpovednosti za škodu spôsobenú pri poskytovaní služieb v rozpore s Čl. IV bod 4.17 Dohody alebo

8.4.3 porušenie záväzkov Poskytovateľa podľa Čl. II Dohody alebo

8.4.4 porušenie záväzkov Poskytovateľa podľa Čl. I bod 1.5 Dohody.

8.5 Poskytovateľ má právo odstúpiť od Dohody, ak je Objednávateľ v omeškaní s platením odplaty za jednotlivé Služby na základe faktúry o viac ako 60 dní po dni splatnosti, ak nedošlo k náprave ani v dodatočnej 15-dňovej lehote danej Poskytovateľom na nápravu v písomnom upozornení.

8.6 Právne účinky odstúpenia od Dohody nastávajú dňom doručenia jeho písomného vyhotovenia druhej Zmluvnej strane. Plnenia poskytnuté do účinnosti odstúpenia od Dohody ostávajú nedotknuté a Zmluvné strany nie sú povinné ich vrátiť.

8.7 V prípade ukončenia Dohody Objednávateľ písomne určí, či:

8.7.1 nedodaná Služba, ktorú Poskytovateľ začal poskytovať, bude dokončená a dodaná Objednávateľovi za rovnakých podmienok ako je stanovené v Dohode a v Záväznej objednávke; v tomto prípade je Poskytovateľ povinný toto plnenie poskytnúť a Objednávateľ je povinný za toto plnenie zaplatiť za splnenia rovnakých podmienok ako je stanovené v Dohode alebo

8.7.2 nedodaná Služba, ktorú Poskytovateľ začal poskytovať, nebude dokončená a dodaná Objednávateľovi; Poskytovateľ v tomto prípade nemá právo na úhradu akýchkoľvek nákladov, ktoré vznikli do zániku Dohody okrem tých, na ktoré Objednávateľovi riadne vystavil faktúru v súlade s Dohodou; Objednávateľ je povinný zaplatiť za splnenia rovnakých podmienok ako je stanovené v Dohode.

8.8 Ak nie je v Dohode alebo vo všeobecne záväznom právnom predpise uvedené inak, ukončením Dohody zanikajú všetky práva a povinnosti Zmluvných strán z nej vyplývajúce. Ukončením Dohody nie sú dotknuté a naďalej trvajú najmä záväzky na ochranu dôverných informácií podľa Čl. V Dohody, záväzky na náhradu škody, záväzky na zaplatenie zmluvných pokút, záväzky vyplývajúce zo zodpovednosti za vady a záväzky uvedené v Čl. IV Dohody.

8.9 Ak je Objednávateľ v omeškaní s úhradou faktúry, je povinný zaplatiť úrok z omeškania podľa § 369a Obchodného zákonníka, a to v sadzbe podľa § 1 ods. 2 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z.

8.10 Objednávateľ má právo vypovedať Dohodu písomnou výpoveďou doručenou Poskytovateľovi,

8.10.1 ak sa Poskytovateľ dostane do omeškania s plnením najmenej dvoch jednotlivých Služieb alebo najmenej dvoch Záväzných objednávok alebo

8.10.2 ak z akéhokoľvek dôvodu bude prerušená alebo zastavená dostavba/spúšťanie jadrových zariadení, ktorej kontrola je predmetom tejto Dohody.

Výpovedná doba je jeden mesiac a začne plynúť prvým dňom kalendárneho mesiaca nasledujúceho po doručení výpovede Poskytovateľovi.

8.11 V prípade podstatného porušenia Dohody Poskytovateľom podľa tohto článku Dohody je Objednávateľ oprávnený vykonať zmenu Dohody spočívajúcu v zmene osoby Poskytovateľa, a to nahradením pôvodného Poskytovateľa (ďalej len „**Pôvodný poskytovateľ**“) novým Poskytovateľom v súlade s § 18 Zákona o verejnom obstarávaní. Zmenu v osobe Poskytovateľa je Objednávateľ oprávnený vykonať nahradením Pôvodného poskytovateľa subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na druhom mieste v poradí v rámci Verejného obstarávania (ďalej len „**Nový poskytovateľ**“), a to jednostranným písomným oznámením Objednávateľa Pôvodnému poskytovateľovi. Na vysporiadanie plnení medzi Pôvodným poskytovateľom a Objednávateľom sa primerane aplikujú ustanovenia bodov 8.6, 8.7 a 8.8 tohto článku Dohody; v prípade s omeškaním Poskytovateľa ako Pôvodného poskytovateľa s vysporiadaním, aj napriek písomnej výzve Objednávateľa na odstránenie protiprávneho stavu, je Poskytovateľ povinný uhradiť Objednávateľovi zmluvnú pokutu vo výške 5.000,-Eur. Na vysporiadanie plnení medzi Novým poskytovateľom a Objednávateľom sa vykonajú primerané úpravy Dohody.

8.12 Poskytovateľ súhlasí so zmenou Dohody, ak Objednávateľ nahradí Pôvodného zhotoviteľa Novým poskytovateľom podľa bodu 8.11 tohto článku Dohody. Poskytovateľ súhlasí s tým, že nadobudnutím účinnosti zmeny v osobe Poskytovateľa prestáva byť Zmluvnou stranou Dohody a Zmluvnou stranou Dohody sa stáva Nový poskytovateľ.

8.13 Pôvodný poskytovateľ je povinný bezodkladne, najneskôr do 10 pracovných dní od oznámenia Objednávateľa za účelom zmeny Dohody podľa bodu 8.11 tohto článku Dohody poskytnúť Objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie Dohody do okamihu zmeny v osobe Poskytovateľa, odovzdať Objednávateľovi všetky potrebné informácie a dokumenty v súvislosti s dodaným plnením podľa Dohody tak, aby nedošlo k vzniku škody alebo inej ujmy Objednávateľovi.

8.14 V prípade omeškania Pôvodného poskytovateľa s plnením povinnosti podľa bodu 8.13 tohto článku Dohody (neposkytnutie súčinnosti) vzniká Objednávateľovi za každý začatý deň omeškania nárok na zaplatenie zmluvnej pokuty zo strany Pôvodného poskytovateľa vo výške 3.000,- EUR (slovom: tritisíc euro). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

**Čl. IX**

**Záverečné ustanovenia**

9.1 Práva a povinnosti Zmluvných strán neupravené Dohodou sa spravujú právnym poriadkom Slovenskej republiky, najmä príslušnými ustanoveniami Obchodného zákonníka a Zákona o verejnom obstarávaní.

9.2 Akékoľvek zmeny alebo doplnenia Dohody možno vykonať len písomnou dohodou Zmluvných strán vo forme písomného a očíslovaného dodatku k Dohode.

9.3 Ak sa táto Dohoda v ktorejkoľvek časti stane neplatnou alebo zanikne iným spôsobom, nemá to vplyv na platnosť zostávajúcich ustanovení tejto Dohody a Dohoda je v zvyšnej časti naďalej platná, pričom Zmluvné strany nahradia neplatné ustanovenie novým ustanovením, ktoré je mu z hospodárskeho hľadiska najbližšie.

9.4 Dohoda je vyhotovená v 4rovnopisoch v slovenskom jazyku, z ktorých každý je považovaný za originál. Objednávateľ obdrží 3 rovnopisy a Poskytovateľ 1 rovnopis.

9.5 Táto Dohoda nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občiansky zákonník v znení neskorších predpisov. Zmluvné strany berú na vedomie, že Dohoda je povinne zverejňovanou zmluvou v Centrálnom registri zmlúv podľa § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a bude voľne prístupná k nahliadnutiu tretím osobám prostredníctvom siete internet v Centrálnom registri zmlúv.

9.6 Neoddeliteľnú súčasť Dohody tvoria nasledovné prílohy:

Príloha č. 1 – Rámcová špecifikácia Služieb,

Príloha č. 2 – Zoznam Expertov,

Príloha č. 3 – Kritéria na určenie odplaty,

Prílohe č. 4 – Zoznam subdodávateľov.

9.7 Zmluvné strany vyhlasujú, že si Dohodu prečítali, porozumeli jej obsahu a potvrdzujú, že Dohoda vyjadruje ich slobodnú a vážnu vôľu. Zmluvné strany zároveň vyhlasujú, že Dohodu neuzavierajú v tiesni, za nápadne nevýhodných podmienok, ani v omyle a že ich zmluvná voľnosť nebola žiadnym spôsobom obmedzená.

|  |  |  |
| --- | --- | --- |
| V Bratislave dňa: |  | V [**●**] dňa: [**●**] |
| Za Objednávateľa: |  | Za Poskytovateľa: |
|  |  |  |
| [**●**] |  | [**●**] |

**Príloha č. 1**

***Rámcová špecifikácia Služieb***

[uvedená príloha bude zodpovedať opisu predmetu zákazky podľa prílohy č. 1 Opis predmetu zákazky súťažných podkladov – Podrobný opis predmetu zákazky, 3. časť – Vedecko-technická podpora Úradu jadrového dozoru Slovenskej republiky pri spúšťaní 4. bloku Mochovce]

**Príloha č. 2**

**Zoznam Expertov**

[uvedená príloha bude zodpovedať zoznamu expertov predložených Poskytovateľom vo Verejnom obstarávaní vo vzťahu k predmetu zákazky - 3. časť – Vedecko-technická podpora Úradu jadrového dozoru Slovenskej republiky pri spúšťaní 4. bloku Mochovce]

**Príloha č. 3**

***Kritériá na určenie odplaty***

[uvedená príloha bude zodpovedať vzoru uvedenému v prílohe č. 2 Vzor štruktúrovaného rozpočtu ceny v súťažných podkladoch vo vzťahu k predmetu zákazky - 3. časť – Vedecko-technická podpora Úradu jadrového dozoru Slovenskej republiky pri spúšťaní 4. bloku Mochovce

**Príloha č. 4**

***Zoznam subdodávateľov***

|  |  |  |
| --- | --- | --- |
| **Obchodné meno subdodávateľa** | **Identifikácia subdodávateľa (sídlo a IČO)** | **Oblasť pôsobenia subdodávateľa vzhľadom na poskytovanie Služieb podľa príslušného registra (napr. obchodný register, živnostenský register)** |
| [●] | [●] | [●] |
| [●] | [●] | [●] |